ועדת החינוך, התרבות והספורט, כנסת 25, פרוטוקול מספר 50, 2023-05-29 00:00

יוסף טייב: אני מתכבד לפתוח את ישיבת ועדת החינוך, התרבות והספורט

יוסף טייב:  על סדר-היום: האלימות בגמר גביע המדינה בכדורגל (בין ביתר ירושלים למכבי נתניה)

יוסף טייב:       אני רק רוצה לומר לפרוטוקול, שבאותו ערב של התקציב, חברתי חברת הכנסת קטי שטרית אמרה לי שחייבים לכנס דיון בוועדת החינוך, התרבות והספורט

יוסף טייב:  במקביל לכך היא גם הגישה בקשה לדיון מהיר

יוסף טייב:  אמרתי שאני מכניס למחסנית כדור ויורה אז זה אפילו לא הספיק להגיע לנשיאות כי הנשיאות מתקיימת ממש ברגעים אלה

יוסף טייב:  לכן אנחנו מקיימים את הדיון היום

קטי קטרין שטרית: גילוי נאות, גם צפינו במשחק לאורך כל ההצבעות

רון כץ: אתה צפית במשחק כדורגל? זאת הכותרת

יוסף טייב: אני רוצה להגיד משהו נוסף

יוסף טייב:  כשעליתי לישראל בשנת 1996, עברנו לגור בירושלים

יוסף טייב:  כמי שהיה אוהד של פריז סן ג'רמן, אני פתאום הייתי צריך למצוא קבוצת כדורגל

סימון דוידסון: זה פחות או יותר אותו דבר

יוסף טייב: במקרה יצא שהפכתי להיות אוהד בית"ר

יוסף טייב:  אני אספר לך עוד משהו

יוסף טייב:  עברנו לגור ביישוב איבי נחל בגוש עציון

יוסף טייב:  כשנכנסתי גרנו קרוואנים

יוסף טייב:  כשנכנסתי לקרוואן ראיתי שזה משעמם ולקחתי ספריי צהוב ושחור וצבעתי את כל החדר בצבעים שחור וצהוב

יוסף טייב:  בערך לפני חצי שנה הגעתי לסיור בגוש עציון

יוסף טייב:  הגעתי לקרוואן ודפקתי בדלת של בעל הבית

יוסף טייב:  אמרתי לו שאני חייב לראות את החדר שהייתי בו

יוסף טייב:  אני נכנס לחדר ומה אני רואה? שיפצו את כל הבית

יוסף טייב:  מה נשאר? החדר עדיין צבוע בצהוב שחור

יוסף טייב:  אז יש דברים שלא מחליפים

סימון דוידסון: רגע, לפני הכול גם אני צהוב שחור אבל מכבי נתניה

יוסף טייב: סימון, לא כולם מושלמים

יוסף טייב:       קטי, לפני שאני נותן לך, אני רוצה לומר

יוסף טייב:  אמרתי את זה גם בסוף הדיון הקודם

יוסף טייב:  קל מאוד לבוא בביקורת כלפי אוהדים בזמן שמחה

יוסף טייב:  באמת יש רגש מאוד חזק

יוסף טייב:  בסוף, אנחנו לא יכולים לצפות מאוהדים לשמור על הרגש, להיות מאופקים ולא לרדת למגרש כאשר אנחנו מוצאים חברי כנסת על שולחנות  ומתפרצים בתוך הוועדה

יוסף טייב:  שם המטרה מקדשת את האמצעים? לא, המטרה לא מקדשת את האמצעים

יוסף טייב:  אני לא מצדיק את זה שהאוהדים ירדו למגרש, אבל יחד עם זאת, אי-אפשר להפיל את זה ולבוא ללכלך ציבור גדול ורחב

יוסף טייב:  שוב, ההתפרצות היתה מתוך שמחה ומתוך שעת רצון ושעת כושר

יוסף טייב:       קטי, בבקשה

קטי קטרין שטרית: זה יהיה קצת ארוך

קטי קטרין שטרית:  אני חייבת להגיד שצפיתי במשחק מעל 5-6 פעמים בלופים ובעיקר את הסוף

קטי קטרין שטרית:  כל מה שכתבתי גם ממוסמך על-ידי תמונות ועל-ידי עדויות

קטי קטרין שטרית:       אני רוצה לדבר על לפני המשחק

קטי קטרין שטרית:  לפני המשחק כבר החלו הבעיות

קטי קטרין שטרית:  היה ידוע שמדובר במשחק שהולך להיות בעייתי

קטי קטרין שטרית:  במה מדובר? דוחק, תורי ענק בשערי הכניסה של שני הקבוצות, אוהדים שדוחקים, דוחפים ומתעמתים עם המאבטחים

קטי קטרין שטרית:  אגב, חלק מהמאבטחים, בני 15-16

קטי קטרין שטרית:  אלה היו המאבטחים וגם ראיינתי שניים מהם

יוסף טייב: מאבטחים או סדרנים?     

קטי קטרין שטרית: מאבטחים שעמדו עם האפוד הצהוב

יוסף טייב: חשוב להבחין כי יש לזה משמעות

קטי קטרין שטרית: אוהדים שפורצים את הכניסה ונכנסים למבואה של האצטדיון

קטי קטרין שטרית:  חלקם מטפסים על החומה, מדלגים על האבטחה

קטי קטרין שטרית:  בואו נראה למה זה קרה? למה הבלגאן ההתחלתי?     אז קודם כול, הקרוסלה שבכניסה אמורה להכניס למשחק רק אנשים שיש להם כרטיס ולשמור על הסדר ביחד עם הסדרנים

קטי קטרין שטרית:  תהליך הכניסה בקרוסלה לוקח זמן ויוצר תורים

קטי קטרין שטרית:  למה? כי אתה צריך לשים את הברקוד ולחכות עד שהוא קולט ומסתובב

קטי קטרין שטרית:  אז חברים יקרים, בקרוסלה נכנסו גם שניים יחד

קטי קטרין שטרית:  קרוסלה שמסתובבת כמו בגן שעשועים, מעל לאדם אחד כל פעם

קטי קטרין שטרית:  זאת אומרת, שנכנסו אנשים ללא כרטיס וכתוצאה מכך נכנסו הרבה מעבר למה שהאצטדיון יכול היה להכיל

קטי קטרין שטרית:        הסדרנים שנמצאו באזור לחלוטין לא תפקדו

קטי קטרין שטרית:  לא עצרו את האנשים מלהיכנס, ראו ולא עצרו

קטי קטרין שטרית:  לא רק שהקרוסלה והסדרנים לא עשו את העבודה לשמה הם הוצבו, הם גם יצרו את תור ענק מחוץ לאצטדיון וגרמו לדוחק הזה

קטי קטרין שטרית:  כל זה הוביל לפריצת אוהדים לאצטדיון וחריגה בכמות האנשים המותרת

קטי קטרין שטרית:       אז יש לי שאלה, קודם כול, למארגנים

קטי קטרין שטרית:  מדובר באירוע כל-כך גדול וזאת לא פעם הראשונה שנראה שהקרוסלה היא לא פתרון טוב

קטי קטרין שטרית:  האם לא ניתן להביא פתרון אחר כשמדובר ב-30,000 איש?      

סימון דוידסון: מה קשורים המארגנים? מי שמנהל את האירוע זה לא המארגנים

קטי קטרין שטרית: דוידסון, תן לי להמשיך ואני אגיד לך למה זה קשור

קטי קטרין שטרית:       אנחנו אומת הייטק, הייטק הוא לא רק במחאה

קטי קטרין שטרית:  יש פתרונות חכמים אבל עדיין כנראה לא מצאו את הפתרון החכם

קטי קטרין שטרית:  הסתכלתי קצת על מה שקורה בעולם

קטי קטרין שטרית:  יש את קבוצת ריאל מדריד

קטי קטרין שטרית:  אתה יודע כמה אנשים נכנסים למגרש שלהם? המשחק הקטן ביותר היה של 81,044 איש

קטי קטרין שטרית:  שם מצאו פתרונות יצירתיים

קטי קטרין שטרית:  אצלנו אין פתרונות כאלה באצטדיונים

קטי קטרין שטרית:       האם הסדרנים בכלל תודרכו לפני המשחק? האם הם ידעו לקראת מה הם הולכים? כי זה לא נראה לעין

קטי קטרין שטרית:  האם היתה אמורה תתרחש פעולה שאותה אמורים הסדרנים לבצע אם מצב כזה יקרה? לא

קטי קטרין שטרית:       עכשיו בואו נגיע לזמן המשחק

קטי קטרין שטרית:  כשנכנסו כל אלה שלא היה להם כרטיס ושהכמות באצטדיון היתה הרבה יותר גדולה ממה שהאצטדיון יכול היה להכיל, יכולת לראות שכל המעברים חסומים

קטי קטרין שטרית:  אנשים עמדו במעברים אנשים

קטי קטרין שטרית:       למען הגילוי הנאות, בעלי ושני ילדיי והנכד היו במשחק כך שיש לי גם עדות מתוך הבית

קטי קטרין שטרית:  למי ששאל, הם קנו את הכרטיסים במיטב כספם

קטי קטרין שטרית:       המערבים היו חסומים, אין מעבר לכוחות הביטחון, אין מעבר לסדרנים, אין אפשרות לצאת לשירותים

קטי קטרין שטרית:  חס וחלילה, אם היה מקרה של מישהו שאיבד הכרה או מישהו שקרה לו משהו, אז גורמי הרפואה הדחופה לא היו יכולים לעבור

קטי קטרין שטרית:  כמו שאמרנו, אנשים נכנסו למשחק הזה ללא כרטיס, ללא בידוק, ללא סדרנים ושוטרים שיכולים ליצור לפחות תחושה של סדר בתוך הדוחק

קטי קטרין שטרית:      אני רוצה לשאול את ההתאחדות, האם הם יכולים לומר לי כמה אנשים בסך-הכול היו באצטדיון, כי זה היה הרבה מעבר ל-30,000? האם מישהו כאן יכול להגיד כמה חריגות היו מבחינת כמות האנשים? האם מישהו בדק שניתן לעבור במעברים? איך משחק מתנהל במצב כזה כשחסומים המעברים? הרי אנחנו יודעים שאפילו באוטובוס הנהג לא נוסע עד שכולם יושבים

קטי קטרין שטרית:  אם לא יושבים, אז יורדים מהאוטובוס

קטי קטרין שטרית:  קל וחומר לגבי אצטדיון

קטי קטרין שטרית:       מה תהליך הבידוק בכניסה למשחק? כי זה יכול היה למנוע לפחות את זורקי האבוקות, זה לא משהו שאפשר להכניס לכיס

קטי קטרין שטרית:       עכשיו הגענו לסיום המשחק

קטי קטרין שטרית:  חברים יקרים, ממתינים לטקס 50 דקות

קטי קטרין שטרית:  עוד פעם נחזור לדוחק, עוד פעם נחזור לזה שיש אנשים שעומדים ואנשים בשמחה והתלהבות

קטי קטרין שטרית:  50 דקות לתחילת הטקס וכל זה בשביל להניף את הגביע

קטי קטרין שטרית:       עם סיום המשחק אוהדים מעטים טיילו על הדשא

קטי קטרין שטרית:  אתה יודע, רצו להצטלם

קטי קטרין שטרית:  היו שם גם המשפחות של השחקנים

קטי קטרין שטרית:  היתה איזו תנועה כי פשוט חיכו, מחכים לגודו

קטי קטרין שטרית:  חיכו, חיכו, חיכו ועוד פעם חיכו

קטי קטרין שטרית:  הסדרנים, שהתפקיד שלהם היה למנוע את הירידה לדשא, אפילו לא עצרו את האנשים

קטי קטרין שטרית:  אני ראיתי את הסרטונים

קטי קטרין שטרית:  כל הכבוד לערוץ 5, בזכותו ראיתי גם בלופים מזוויות שונות

קטי קטרין שטרית:  אוהדים יורדים ואף אחד לא עוצר אותם

קטי קטרין שטרית:  ההיפך, היו גם חלק מהשוטרים שגם כיוונו, אל תעברו מפה, תעברו מפה

קטי קטרין שטרית:  זאת אומרת, אפשר היה למנוע כשעוד היה מספר יחסית קטן של אנשים על המגרש

קטי קטרין שטרית:  כמות האוהדים היתה קטנה והמשטרה עוד היתה יכולה להשתלט על זה

קטי קטרין שטרית:  אבל ברגע שהסדרנים אפשרו – אני לא יודעת אם השוטרים ידעו בכלל אם זה התפקיד שלהם לעצור

קטי קטרין שטרית:  שוב, תדרוך שלא היה

קטי קטרין שטרית:       זה כמובן הוביל לפריצה המאסיבית של האוהדים

קטי קטרין שטרית:  תכף יגידו לי שזה הפמילייה, אז אני רוצה להגיד לכם ברוב הדר, הפמילייה ישבה למעלה ולא זזה, כי הפמילייה ידעה מה זה יכול ליצור

סימון דוידסון: לה פמילייה

קטי קטרין שטרית: מה זה משנה?     

סימון דוידסון: אני שמח שאת מגנה על הארגון המטורף הזה

סימון דוידסון:  את מגנה על הארגון המטורף הזה

קטי קטרין שטרית: דוידסון, התחלת כבר - - -      

סימון דוידסון: תבואי למשחק, תיראי מה הם עושים במשחקים

סימון דוידסון:  איך את מגנה עליהם?     

קטי קטרין שטרית: אתה רוצה שאני אדבר איתך על מה שההתאחדות עשתה עם באר-שבע? לא, נכון? אתה הופך את ההתאחדות  מי שהיתה אחראית על האירוע הזה - - -      

סימון דוידסון: אל תגני על לה פמילייה

סימון דוידסון:  הם לא ארגון שצריכים להגן עליו

קטי קטרין שטרית: על מי אתה מגן?     

סימון דוידסון: אני מגן על הספורט בכלל

קטי קטרין שטרית: יופי, אז אנחנו מדברים על הספורט

סימון דוידסון: יושב פה גם השר והוא יגיד לך על התקנות שהעברנו פה על חוק האלימות ואף אחד לא משתמש בתקנות הללו

קטי קטרין שטרית: אנחנו מדברים על הספורט, אז תן לי להמשיך

קטי קטרין שטרית:       הרי האחראית לאירוע היתה ההתאחדות

קטי קטרין שטרית:  כשזה מדובר באליפות אז כל מועדון אחראי על המשחק באצטדיון שלו ואפשר לבוא אליו בטענות

קטי קטרין שטרית:  על גביע המדינה אחראית ההתאחדות ורק ההתאחדות

קטי קטרין שטרית:       ולאתר "one" אני אומרת, חברים, איומים לא משפיעים עלי

קטי קטרין שטרית:  מי שניסה לאיים עלי מאתר "one" זה לא משפיע עלי

קטי קטרין שטרית:  אני איתנה - - -      

יוסף טייב: מאיימים על חברי כנסת?     

קטי קטרין שטרית: תאמין לי או לא, אבל כן

קטי קטרין שטרית:  עורך האתר גם

קטי קטרין שטרית:       אם ההתאחדות לא מסוגלת לנהל - - -      

יוסף טייב: סימון אני מקווה שאתה מגנה לפחות

קטי קטרין שטרית: סימון לא יגיד מילה

סימון דוידסון: אני מכיר את אתר "one" ואת העורך

קטי קטרין שטרית: אתה יודע מה הוא אמר לי? היית איתי בשיחה?     

יוסף טייב: אני לא מדבר על אתר מסוים, אני מדבר בכלליות

יוסף טייב:  לא מקובל שיאיימו על חברי כנסת, נקודה

יוסף טייב:  אני מקווה שזה לא היה

קטי קטרין שטרית: עוד שאלתי אותו

קטי קטרין שטרית:  אני בטוחה שאני גם מוקלטת, אז אני גם רוצה שהוא ישמיע את זה, אם יש לו את האומץ להשמיע את מה שהוא אמר לי

קטי קטרין שטרית:  זאת גם הזילות שלנו כחברי כנסת

קטי קטרין שטרית:       אמרתי לו, אם לבית"ר ירושלים אין אבא ואימא, מהיום קטי שטרית היא אבא ואימא, בסדר? אמרתי את זה לאותו אתר "one"

קטי קטרין שטרית:  לא יודעת אפילו מי זה האתר הזה

קטי קטרין שטרית:       עכשיו אנחנו מדברים על הצעות

קטי קטרין שטרית:  שמענו הרבה דברים

קטי קטרין שטרית:  ישבנו גם בתקציב ושמענו על האיומים

קטי קטרין שטרית:  פתאום התחילו להביא סעיפים

קטי קטרין שטרית:  אני מציעה למי שהביא את הסעיף ההזוי הזה, שיקרא שמדובר במהלך המשחק או לפני המשחק ולא בסיומו

קטי קטרין שטרית:       חד משמעית אני רוצה להבהיר דבר אחד

קטי קטרין שטרית:  אני נגד אלימות, אם מילולית ואם פיזית

קטי קטרין שטרית:  כל מה שקשור לאלימות מבחינתי, גם בוועדה הזאת, גם כאשת חינוך, אני פוסלת לחלוטין

קטי קטרין שטרית:  אתה יודע, כשהייתי מורה והיה לי ילד שובב הייתי מביאה אותו אלי, מושיבה אותו, נותנת לו תפקידים, הופכת אותו לחלק נפרד

קטי קטרין שטרית:  לא דוחה אותו, לא נותנת לו להבין שהוא דחוי

קטי קטרין שטרית:  כשהוא דחוי, אתה יכול לצפות ממנו לדברים הכי גרועים שיכולים להיות

קטי קטרין שטרית:  כשהוא מקובל ואתה מחבק ואתה מדבר אליו בגובה העיניים, אתה יכול לקבל ממנו הרבה דברים חיוביים

קטי קטרין שטרית:       ההצעות שאני מציעה

סימון דוידסון: קטי, לפני ההצעות

סימון דוידסון:  לא אמרת שום דבר על זה שהמשחק נעצר ל-20 דקות

סימון דוידסון:  ש-50 אבוקות הדליקו - - -      

קטי קטרין שטרית: משני הצדדים

קטי קטרין שטרית:  לא שמעת אותי

סימון דוידסון: שני הצדדים, בסדר? יש שם השר, ראיתי אותו

סימון דוידסון:  הוא לא ידע איך לבלוע את הרוק

קטי קטרין שטרית: אמרתי מהתחלה, תבדקו אותם

יוסף טייב: איך האבוקות האלה נכנסו לשטח האצטדיון, אתה יכול להסביר לי?     

סימון דוידסון: לא בזמן המשחק, הרבה לפני

קטי קטרין שטרית: תבדקו להם את התיקים

יוסף טייב: זאת שאלה

סימון דוידסון: הם עושים את זה לפני המשחק

סימון דוידסון:  יש להם הסדרים עם אנשי ההסעדה שם

סימון דוידסון:  הם מביאים את זה לפני, מחביאים את זה

נאור שירי: זה בגלל בג"ץ

קטי קטרין שטרית: רק לא לעלות על שולחנות, נאור

קטי קטרין שטרית:  אנחנו בקטע טוב

נאור שירי: אני לא עולה על שולחנות, אבל אם תרצי, אפשר

קטי קטרין שטרית: לא, חלילה

יוסף טייב: אני מקווה שאתה מגנה גם עלייה על שולחנות

יוסף טייב:  אם מתפרצים למגרש אתה מסוגל לגנות אבל אני מקווה שעלייה על שולחנות גם אתה מגנה

נאור שירי: אני מגנה

נאור שירי:  חלק מהדברים אני עושה רוב היום זה מגנה

נאור שירי:  ברוך השם אתם נותנים לי מלא חומר לגנות

קטי קטרין שטרית: טוב שלא היית בכנסת הקודמת

קטי קטרין שטרית:       הכדורגל הישראלי חולה באלימות, חד משמעית

קטי קטרין שטרית:  חולה בגזענות, חולה בחוסר ניהול ובתרבות של יהיה בסדר

קטי קטרין שטרית:  אני מכירה את השר ברמה האישית ואני יודעת כמה הוא קרוב לנושא הספורט

קטי קטרין שטרית:  אני בטוחה שיחולו שינויים מקצה לקצה

קטי קטרין שטרית:  אני כל-כך סומכת עליו שאני יודעת שהאירוע הזה הוא גם אבן בוחן למה שיהיה

קטי קטרין שטרית:  אני יודעת שאירועים כאלה לא יחזרו על עצמם אבל מה שאנחנו עושים היום בוועדה, זה לבוא ולהציב את הדברים

קטי קטרין שטרית:  יש פה הרבה מאוד אשמים וצריך להסיק את המסקנות

קטי קטרין שטרית:  אבל לא יקרה מצב שייקחו את הקבוצה הזאת ויהפכו אותה לדמון התורן של הספורט הישראלי

קטי קטרין שטרית:  זה דבר שלא יקרה, לא ניתן לדבר כזה לקרות

קטי קטרין שטרית:       דבר שני

קטי קטרין שטרית:  כשיש משחק ליגה והאחריות על האירוע היא של המועדונים, אז היד קלה על ההדק מבחינת העונשים: עונשים כספיים, רדיוסים וכדומה

קטי קטרין שטרית:  גביע המדינה הוא המפעל של ההתאחדות לכדורגל בישראל

קטי קטרין שטרית:  אם ההתאחדות הולכת לקנוס את עצמה אז אני אגיד כל הכבוד

קטי קטרין שטרית:  אם ההתאחדות תטיל על עצמה עונשים אני אגיד כל הכבוד

קטי קטרין שטרית:  אבל קודם כל, ההתאחדות צריכה לקחת על עצמה את האחריות למה שקרה במשחק האחרון

קטי קטרין שטרית:       אני מציעה לשנות את הגישה

קטי קטרין שטרית:  ההתאחדות כנראה לא תקנוס את עצמה, היא לא תעשה את זה גם הפעם ולא תקנוס את עצמה

קטי קטרין שטרית:  היא צריכה להפסיק לקנוס את המועדונים ולעבור לעונשים

קטי קטרין שטרית:  להפסיק לקנוס מועדונים ולהתחיל לפעול ברמה האישית

קטי קטרין שטרית:  אם יש אדם עם אבוקה, חלים על עונשים

סימון דוידסון: אבל יש חוק האלימות שהעברנו

סימון דוידסון:  העברנו לפני שבועיים תקנות פה בוועדה, צריך ליישם את זה

קטי קטרין שטרית: לכן אני מציעה שצריך לשנות את הגישה

קטי קטרין שטרית:  אתה יודע, יש תהליך מאוד מבורך במדינת ישראל, שבאים כל מיני פילנתרופים, לוקחים מועדון, מטפחים אותו

קטי קטרין שטרית:  גם אירופה זה קיים בליגות מאוד גדולות

קטי קטרין שטרית:  אני בעד זה

קטי קטרין שטרית:  בכלל, כל מה שקשור להפרטה של הנושא הזה אני בעד, כי כשכסף נכנס אתה יכול לראות באמת התנהלות כמו שצריך

קטי קטרין שטרית:  לכן אני לא חושבת שצריך לקנוס כי זה מרחיק את אותם פילנתרופים מלקחת מועדונים

קטי קטרין שטרית:  ראינו גם את האמירה של אברמוב בסוף האירוע

קטי קטרין שטרית:  אני בטוחה שקצת הפחידו אותו

קטי קטרין שטרית:  לכן אני רואה שההתערבות שלו לאחרונה קצת יורדת ואני מאוד מבינה אותו

קטי קטרין שטרית:       אוהד שזורק אבוקה צריך להיות מורחק מהמשחקים, מצידי, לצמיתות

קטי קטרין שטרית:  אוהד שמתפרץ לדשא אחרי המשחק או במהלך המשחק, גם להרחיק אותו

קטי קטרין שטרית:  אוהד שמתנהג באלימות גם להרחיק

קטי קטרין שטרית:  אפס סובלנות לדבר הזה

קטי קטרין שטרית:  אלימות היא דבר שצריך להוריד

קטי קטרין שטרית:  ספורט זה דבר יפה, ספורט צריך להיות דבר מדהים

קטי קטרין שטרית:  יש בו הרבה מעלות וצריך להשאיר את זה בשיטה הזאת

קטי קטרין שטרית:  קנסות על מועדונים לא הוכיחו את עצמם

קטי קטרין שטרית:  הגיע הזמן לשנות את הגישה ולהילחם באלימות בצורה שוויונית שלא תפלה אף מועדון

קטי קטרין שטרית:  לא רק כשמדובר בבית"ר ירושלים, מפעילים את העונשים הכי גדולים

קטי קטרין שטרית:  אנחנו רואים את זה

קטי קטרין שטרית:  זה לא משהו שהוא לא קיים על המפה

קטי קטרין שטרית:  יש הרבה מאוד נושאים נוספים והצעות אופרטיביות אבל אני מעדיפה שחברים אחרים יוכלו להביא את עצמם ולומר את מה שיש להם להגיד וגם בעיקר השר

יוסף טייב: בבקשה אדוני השר

מכלוף מיקי זוהר: תודה רבה

מכלוף מיקי זוהר:  חברתי קטי מביעה דאגה מוצדקת מפרץ האלימות שאנחנו רואים בכלל בספורט הישראלי ובפרט במשחקים האחרונים

מכלוף מיקי זוהר:  באותה נשימה, אני מבין שהיא גם מביעה דאגה בכל מה שקשור לעתיד בית"ר ירושלים

מכלוף מיקי זוהר:  אף אחד לא היה רוצה לראות את הקבוצה משלמת מחיר על התנהגות לא נכונה או לא טובה של האוהדים שפרצו למגרש בסוף המגרש או שזרקו אבוקות

מכלוף מיקי זוהר:       כן, אני אומר בצורה ברורה ובאופן מובהק

מכלוף מיקי זוהר:  אני מתנגד לענישה קולקטיבית

מכלוף מיקי זוהר:  אני חושב שזה דבר לא נכון בכל קנה מידה של ספורט

מכלוף מיקי זוהר:  אגב, אני גם שמח לבשר שיושב-ראש ההתאחדות לכדורגל שמעון זוארץ אמר באין ספור הזדמנויות שהוא גם מתנגד לענישה קולקטיבית

מכלוף מיקי זוהר:  המטרה היא להוציא את הענישה הקולקטיבית מהלקסיקון ולחשוב אולי על ענישה שונה, למצב בו נצטרך לתת מענה לפעולות אלימות של אוהדים

מכלוף מיקי זוהר:       קודם כול, חייב לומר כפי שהוצג על-ידי חברת הכנסת שטרית, שהנושא הוא בעיקר כל מה שקשור לניהול האירוע

קטי קטרין שטרית: נכון

מכלוף מיקי זוהר: אין ספק שיש זכות פרלמנטרית לדון בנושא הזה כשמדובר בניהול האירוע

מכלוף מיקי זוהר:  אנחנו לא נכנסים חלילה לתכנים מקצועיים ולא להחלטות פנים של ההתאחדות אלא בנושא של ניהול האירוע

מכלוף מיקי זוהר:  את צודקת לחלוטין בבקשתך, משום שלצערי האירוע לא נגמר טוב לאור התוצאות שלו וראינו לאן זה יכול היה להידרדר

מכלוף מיקי זוהר:       כפי שציינת, במשחק הזה היו פעולות אלימות מצד שני מחנות האוהדים

מכלוף מיקי זוהר:  המחנה של בית"ר ירושלים גם זרק אבוקות ואחר-כך אוהדי מכבי נתניה זרקו אבוקות והמשחק הופסק ל-20 דקות

מכלוף מיקי זוהר:  זה אירוע שפגם מאוד במשחק

מכלוף מיקי זוהר:  תכף אגיד איך אנחנו יכולים למגר את הנושא הזה

מכלוף מיקי זוהר:       שאלתם איך האבוקות נכנסו פנימה

מכלוף מיקי זוהר:  לפי מידע שמתקבל אצלי במשרד וגם בגורמים נוספים, יש הרבה מאוד סדרנים שעוזרים להכניס את האבוקות האלה

מכלוף מיקי זוהר:  יש גופים שעובדים באצטדיונים שעוזרים להכניס את האבוקות

מכלוף מיקי זוהר:  לא קל לעבור את הבידוק, אבל אם אתה עובר אותו זה בסדר ואם לא, יש מי שיכניס את האבוקה

מכלוף מיקי זוהר:  האבוקות מחכות באצטדיון

מכלוף מיקי זוהר:  תכף אני אגיד גם איך אפשר לתת מענה

מכלוף מיקי זוהר:       צריך לציין

מכלוף מיקי זוהר:  האחריות על המשחק האחרון לא הוטלה על המשטרה

מכלוף מיקי זוהר:  המשטרה לא לקחה אחריות על המשחק עצמו

מכלוף מיקי זוהר:  זה השינוי שאני מתכוון לעשות

מכלוף מיקי זוהר:  בחוק הספורט אני עובד בימים אלו על נוסח חקיקה חדש שקובע שהאחריות על כל משחק באשר הוא מוטלת כברירת מחדל על משטרת ישראל

מכלוף מיקי זוהר:  אם המשטרה תמצא לנכון שהיא לא צריכה לקחת אחריות על המשחק, מסיבות שזה לא משחק בעייתי ומבחינתה היא לא צופה אירוע אלים במשחק, היא תוכל לגלגל את הסמכות למנהל אירוע הספורט

מכלוף מיקי זוהר:  יש את זה בכל מקום ויש מנהלי אירועי ספורט

מכלוף מיקי זוהר:  אבל, כברירת מחדל, כפי שהגדרתי, אני חושב שמי שצריך לקחת אחריות על כל משחק באשר הוא, זוהי משטרת ישראל

מכלוף מיקי זוהר:  ראינו את ההבדל שכשהמשטרה לוקחת אחריות

מכלוף מיקי זוהר:  היה משחק בין מכבי חיפה למכבי נתניה

מכלוף מיקי זוהר:  אני לא רוצה לדבר על מה היה אחרי המשחק בין השחקנים וההנהלה, זה סיפור אחר, אבל מבחינת האוהדים, הסדר יחסית נשמר

מכלוף מיקי זוהר:  נזרקה אבוקה אחת בלבד, למרות שזה גם לא טוב, אבל היתה בדיקה קפדנית של המשטרה

מכלוף מיקי זוהר:  היו גם תלונות מצד אוהדי חיפה על בדיקה מוגזמת

מכלוף מיקי זוהר:  עובדתית, לא היה אירוע אלימות ביציע - - -      

נאור שירי: בדרבי התל-אביבי הם היו אחראים והיה גוג ומגוג

מכלוף מיקי זוהר: אוקי

מכלוף מיקי זוהר:  יכול להיות שהיתה בעיית כשל מסוים

מכלוף מיקי זוהר:  אני לא יודע אם היו אחראים, אבל אני כן חושב שכשהמשטרה לוקחת אחריות למשחקים אז הדבר הזה משתנה

מכלוף מיקי זוהר:  לכן אני פועל באמצעות תיקון לחוק הספורט להביא למצב שהמשטרה מקבלת אחריות באופן אוטומטי ובהתאם לכך גם נצטרך להיערך

מכלוף מיקי זוהר:  המשטרה והשר לביטחון לאומי יצטרכו להיערך בהתאם

מכלוף מיקי זוהר:       רמת הסדרנות בישראל, צריך לומר את האמת, היא מאוד מאוד נמוכה

מכלוף מיקי זוהר:  הקריטריון כדי להיות סדרן זה האם יש לך דופק, זה מספיק להיות סדרן

מכלוף מיקי זוהר:  דרך אגב, גם אם הוא קצת מהיר זה לא נורא, העיקר שיש דופק

מכלוף מיקי זוהר:  זה מצב באמת בעייתי

יוסף טייב: בכל גיל?     

מכלוף מיקי זוהר: בכל גיל

מכלוף מיקי זוהר:  אין בכלל שום קריטריונים

מכלוף מיקי זוהר:       הצעתי, ואשמח אם חברי הוועדה יצטרפו להצעתי ויעזרו לי לדחוף את זה, שסדרנות תהיה עבודה מועדפת

מכלוף מיקי זוהר:  אז אולי חיילים משוחררים שהיו בצבא, עם כושר קרבי, יכולים לעזור בנושא הסדרנות

מכלוף מיקי זוהר:  זה ערך גדול מאוד וחשוב מאוד בניהול המשחק

מכלוף מיקי זוהר:  אני מקווה שנוכל לקדם את זה יחד

מכלוף מיקי זוהר:  אפשר לעשות את זה גם בהצעת חוק פרטית, אתם מוזמנים לקדם ואני אשמח לתמוך

מכלוף מיקי זוהר:  אפשר לעשות את זה גם באמצעות דיונים מול האוצר

מכלוף מיקי זוהר:  בואו נצטרף כולנו למאבק הזה

מכלוף מיקי זוהר:  זה יעזור מאוד לארגון המשחקים

קטי קטרין שטרית: אגב, לגבי המשטרה

קטי קטרין שטרית:  ב-2017 הוקמה יחידה משטרתית ייעודית למניעת אלימות בספורט עם תקציבים

נאור שירי: איך היתה הכותרת? הבטחתי וקיימת

מכלוף מיקי זוהר: מי אמר את זה?     

קטי קטרין שטרית: היא היתה השרה לביטחון פנים ולא ידעתי?         

נאור שירי: 	לא, היחידה הוקמה על-ידי משרד הספורט

קטי קטרין שטרית: אני מדברת על המשטרה

קטי קטרין שטרית:  היחידה הוקמה על-ידי המשטרה

נאור שירי: 2017 על-ידי משרד הספורט וגלעד ארדן בבט"פ

קטי קטרין שטרית: הם תקצבו אבל המשטרה היתה צריכה להקים את זה

נאור שירי: מאז כבר הסתיימו אירועי האלימות בספורט

קטי קטרין שטרית: במהלך 2018-2019 גם המשטרה השלימה מערך טכנולוגי שעוקב אחרי אלה שמורחקים, שהוא יודע איפה הם נמצאים

מכלוף מיקי זוהר: תכף אני ארחיב לגבי היחידה

מכלוף מיקי זוהר:  אין ספק שהיא צריכה את השיקום שלה

מכלוף מיקי זוהר:  אז באמת אפשר יהיה להגיד שאני הבטחתי וקיימתי ולא מירי

מכלוף מיקי זוהר:       בסוף המשחק היתה התפרצות שמחה של אוהדי בית"ר

מכלוף מיקי זוהר:  היא מנעה את הענקת הגביע

מכלוף מיקי זוהר:  לי כאב בעיקר שלא היתה התמונה של קפטן בית"ר ירושלים שמניף את הגביע לתשואות הקהל

מכלוף מיקי זוהר:  זה באמת עצוב לכל אוהד בית"ר באשר הוא וחבל שזה הגיע לשם

מכלוף מיקי זוהר:       אבל אני חייב להגיד כל הכבוד להתאחדות לכדורגל - - -      

קטי קטרין שטרית: אבל הוא ריגש את המדינה עם "שמע ישראל", אני חייבת להגיד

נאור שירי: אני לא התרגשתי

יוסף טייב: חבל, תמשיך

קטי קטרין שטרית: בחייך, באמת

נאור שירי: אני אוהד מכבי תל-אביב

קטי קטרין שטרית: נאור, אתה יודע, אתה מתנהג כמו ילד, באמת, עם כל הכבוד

נאור שירי: קטי, תודה רבה על הציונים שלך

קטי קטרין שטרית: בסדר, גם אם אתה חושב כך, תשמור את זה לעצמך

נאור שירי: אני אומר שלא התרגשתי שבית"ר ירושלים לקחה את הגביע

קטי קטרין שטרית: זה כבר משהו אחר

קטי קטרין שטרית:  אם זה ילדותי בעינייך - - -      

קטי קטרין שטרית: זה כבר משהו אחר

יוסף טייב: נאור, זה לא ועדת חוקה

יוסף טייב:  היא חשבה שהתכוונת למשהו אחר וגם אני חשבתי ואנחנו מושכים את ההערה שלנו

מכלוף מיקי זוהר: חבר הכנסת שירי מעיר הערות וזה בסדר גמור

מכלוף מיקי זוהר:  כל אחד צריך את הפרנסה שלו וזה בסדר גמור

מכלוף מיקי זוהר:  רק תצלמו את זה ותעבירו ליאיר כדי שבפעם הבאה - - -      

נאור שירי: בניגוד אליכם

קטי קטרין שטרית: אצלנו יש פריימריז

יוסף טייב: בואו נתמקד

קטי קטרין שטרית: נאור, אצלנו יש פריימריז, נלחמים ומוכיחים את המקום

קטי קטרין שטרית:  אצלכם אם אתה מוציא פוסט אתה יכול להיות בחוץ

קטי קטרין שטרית:  על פוסט מוציאים אתכם מהרשימה

נאור שירי: כן

נאור שירי:  אמר יולי יואל אדלשטיין שהעז לא להגיע להצבעה והודח מדיון פרלמנטרי

קטי קטרין שטרית: איפה שלח? בן ברק?     

יוסף טייב: נאור, לא רלוונטי לדיון

מכלוף מיקי זוהר: 	זה דיון מאוד חשוב ואני מציע שנתמקד בנושאים המהותיים

מכלוף מיקי זוהר:       	בסוף המשחק היתה התפרצות שמחה של אוהדי בית"ר, דבר שמנע את הענקת הגביע, אבל אני רוצה לשבח פה את ההתאחדות שבעיניי פעלה באחריות בכך שהם לא שללו חלילה את הזכייה בגביע

מכלוף מיקי זוהר:  זאת היתה זכייה ספורטיבית של בית"ר ירושלים על כר הדשא

מכלוף מיקי זוהר:  הם ניצחו את המשחק והגיעו לגמר וטוב מאוד שלא פגעו בערך הספורטיבי כי מגיע להם את הגביע

מכלוף מיקי זוהר:  באמת, יום למחרת הענקנו את הגביע בבית הנשיא

מכלוף מיקי זוהר:       אני אגיד לכם מה הפתרון

מכלוף מיקי זוהר:  הפתרון מורכב מהרבה פרמטרים שאני עומל עליהם בימים אלה ממש, מול השר לביטחון פנים, שר המשפטים וגורמי ההתאחדות וכמובן אצלי במשרד מול הגורמים הרלוונטיים

מכלוף מיקי זוהר:  ראשית, אנחנו צריכים שיהיה שופט ייעודי שיעסוק בנושא האלימות בספורט

מכלוף מיקי זוהר:  כל הליך משפטי שיתחיל כנגד אוהדים אלימים יטופל באופן מיידי על-ידי שופט או שופטת שידונו בתיק, ירשיעו אם צריך וגם יענישו

מכלוף מיקי זוהר:       דבר נוסף

מכלוף מיקי זוהר:  היחידה שקיימת במשטרה זאת יחידה שצריכה להיות עם מפקד בדרגת סגן ניצב יחד עם תובע או תובעת משפטית צמודים שמגישים כתבי אישום מהירים כנגד אוהדים אלימים, כדי שההליך המשפטי יקרה מהר ולא כמה שנים

מכלוף מיקי זוהר:  את היחידה הזאת צריכים להרחיב בעוד כוח אדם כדי שיכולות האכיפה שלה יגדלו באופן משמעותי

מכלוף מיקי זוהר:       דיברו על מגנומטרים

מכלוף מיקי זוהר:  דיברנו גם על כלי הרחה, דיברנו על מצלמות לזיהוי פנים שכנראה כן יהיו

מכלוף מיקי זוהר:  לגבי מאגר המידע של אוהדים, זה כרגע במחלוקת מול משרד המשפטים שמתנגד

מכלוף מיקי זוהר:  אם לא יהיה מאגר אוהדים, אני חושב על משהו יצירתי, שאולי הקבוצות יחזיקו מאגרים של האוהדים שלהם

מכלוף מיקי זוהר:  מי שמנוי צריך מן הסתם לשאת שם, תעודת זהות

מכלוף מיקי זוהר:  במקרה שנזהה אוהד אלים באמצעות מצלמה לזיהוי פנים, נעביר את זה לקבוצה שתעזור לנו לאתר את האוהד האלים

מכלוף מיקי זוהר:  אגב, זה יהיה חלק מתמריצים תקציביים שניתן

מכלוף מיקי זוהר:  מי שלא תרצה לשתף פעולה עם העניין הזה, לא תקבל את המענק שאני הולך להביא לכדורגל, סדר גודל של 3-4 מיליון שקל לכל קבוצה בליגת העל ו-1 מיליון שקל בליגה הלאומית בעונה הבאה

מכלוף מיקי זוהר:  זה סכום משמעותי ואני מניח שכולם ירצו לשתף פעולה

מכלוף מיקי זוהר:       כל מה שקשור לקנסות מנהליים כבר העברנו בוועדת חוקה, זה רלוונטי לביצוע

מכלוף מיקי זוהר:  בימים אלו ממש המשטרה נערכת להליכים הטכניים, איך אפשר באמת לאכוף ולתת את הקנסות ושיטות העבודה

מכלוף מיקי זוהר:  אני מניח שהמשטרה תכף תגיד שכנראה זה יהיה רלוונטי לעונה הבאה ובעונה הבאה הם כן יוכלו לתת את הקנסות המנהליים

מכלוף מיקי זוהר:  יש שם גם הרחקות אוטומטיות לפרק זמן של 3 חודשים או 6 חודשים, תלוי בחומרת העבירה

מכלוף מיקי זוהר:  זה כבר נכנס לתוקף לעונה הבאה

מכלוף מיקי זוהר:  כמובן, גם החמרת ענישה זה משהו שאנחנו כן צריכים לשקול ברצינות

מכלוף מיקי זוהר:       תיראו, המאבק באלימות הוא לא משימה רק של שר התרבות והספורט

מכלוף מיקי זוהר:  אם אגיד שזאת רק משימה שלי אז או שאני יומרני מידי או קצת מנותק מהמציאות

מכלוף מיקי זוהר:  זאת משימה לאומית שמתחילה גם במשרדי הממשלה, יורדת ומחלחלת פנימה גם להתאחדות לכדורגל, למנהלת הליגה, לקבוצות הליגה, גם ליגת העל וגם הליגות הנמוכות ולאחר מכן גם לאוהדים ולארגוני האוהדים שצריכים לקחת חלק

מכלוף מיקי זוהר:       אמרתי באין ספור הזדמנויות שמדינת ישראל שמה על הכדורגל הישראלי הרבה מאוד כסף

מכלוף מיקי זוהר:  זה מסתכם בקרוב ל-100 מיליון שקלים, שאלה סכומים שבלעדיהם יהיה מאוד קשה לכדורגל הישראלי

מכלוף מיקי זוהר:  אני פה לומר בצער רב, שלצד התוספת שאני נותן בעונה הבאה, אם אני אראה שהאלימות בספורט תימשך, יכול להיות שנשלול את התקצוב הזה לגמרי ונפסיק לתת כסף לכדורגל הישראלי עד שהאנשים יירגעו

מכלוף מיקי זוהר:  לא רוצים להגיע לנקודה הזאת, לא מחפשים להגיע לנקודה הזאת, אבל ספורט שכל כולו משוחק סביב אירועים אלימים, הוא לא ספורט, הוא לא איכותי, הוא לא מעניין והוא לא רלוונטי

מכלוף מיקי זוהר:  אנחנו לא ניתן כסף ותקציבים של משלמי המיסים

מכלוף מיקי זוהר:  זה לא כסף שלי ולא של אף אחד, זה כסף של משלמי המיסים שעובדים מאוד קשה כדי לשלם את המיסים שלהם

מכלוף מיקי זוהר:  אני לא חושב שמשלמי המיסים רוצים לשים כסף על מקום שאתה לא יכול לבוא עם הילד שלך או עם הילדה שלה למשחק כדורגל, כי אתה מרגיש לא בטוח ושזה מסכן את הבריאות שלך ושל הילדים שלך

מכלוף מיקי זוהר:       אני מקווה שהדברים ישתנו

מכלוף מיקי זוהר:  אני מקווה שבעונה הבאה, לאור כל הדברים שמניתי, יהיה שינוי משמעותי

מכלוף מיקי זוהר:  אני גם מקווה שבאמת הקו שההתאחדות רוצה לנקוט בו, שאין עונשים קולקטיביים, שלא פוגעים בקבוצה ובהישגים שלה בגלל התנהגות כזאת או אחרת של אוהדים, זה קו שיימשך

מכלוף מיקי זוהר:  אני גם מעריך שזה הקו שיימשך, כי אני יודע שיש מדיניות ברורה ליושב-ראש ההתאחדות ויש לו גם כוונות מאוד טובות

מכלוף מיקי זוהר:  בהזדמנות הזאת אני רוצה לשבח אותו על העבודה הטובה שהוא עושה ועל מערכת היחסים המאוד מאוד טובה ופורייה בין המשרד שלי לבין ההתאחדות לכדורגל

מכלוף מיקי זוהר:  אני חושב שבקצב הזה נוכל גם להגיע להישגים

מכלוף מיקי זוהר:  תודה

יוסף טייב: תודה רבה

יוסף טייב:  חברי הכנסת, לפני שאתן לכם

יוסף טייב:  נאמרו פה טענות כלפי ההתאחדות לכדורגל על-ידי חברת הכנסת קטי שטרית ולכן אני רוצה לתת את זכות הדיבור - --          

חנוך דב מילביצקי: אדוני היושב-ראש, אני צריך 4 דקות

חנוך דב מילביצקי:  עוד רבע שעה אני משתתף בפגישה עם המשלחת של בית הלורדים

יוסף טייב: בבקשה

חנוך דב מילביצקי: גילוי נאות, אני אוהד בית"ר ירושלים

חנוך דב מילביצקי:  אני ירושלמי מקטנות ועד היום

חנוך דב מילביצקי:  זה לא יעזור, זה לא קשור להישגים ולא לשום דבר

חנוך דב מילביצקי:  מעטות הקבוצות שפעלו, בטח בתקופה האחרונה, נגד אלימות אוהדים ונגד אלימות בכלל, כמו שבית"ר ירושלים פעלה

חנוך דב מילביצקי:  לכן כל הנושא של עונשים על מועדונים בגלל התנהגות אוהדים זה משהו שצריך לחלוף מהעולם

חנוך דב מילביצקי:  היום יש, ברוך ה', את כל הטכנולוגיות למשטרה, להשתמש בתוכנות זיהוי פנים ולראות את אותם אוהדים בעייתיים, בין אם הם זורקים אבוקות ובין אם הם יורדים למגרש ולהגיש נגדם כתבי אישום

חנוך דב מילביצקי:       היום בכל אצטדיון יש שלטים גדולים שאומרים שהירידה לכר הדשא היא עבירה פלילית

חנוך דב מילביצקי:  אז בבקשה, אם יש אנשים שמבצעים עבירות פליליות, נדרש מהמשטרה להוציא נגדם כתבי אישום ולהפסיק לראות את הקבוצות כאיזה מקום נוח שאפשר לקחת ממנו כסף, להעניש אותו, ולצפות מהקבוצות שיטפלו בדבר הזה

חנוך דב מילביצקי:  לא תמיד הקבוצות יכולות

חנוך דב מילביצקי:  מה לעשות, שבמרבית המקרים הן לא אחראיות על מה שקורה במגרש

חנוך דב מילביצקי:  מי שאחראי זאת המשטרה, על פי החלטות שהמשטרה נותנת

חנוך דב מילביצקי:  מי שקובע כמה סדרנים יהיו וכמה שוטרים יהיו זאת המשטרה

חנוך דב מילביצקי:  היום גם צריך לשלם על כל הדברים הללו

חנוך דב מילביצקי:       לכן, הדבר הזה של לקחת את הקבוצות ולהעמיד אותן כאחראיות על הדברים הללו, בעיניי צריך להיפסק

חנוך דב מילביצקי:       עוד דבר וזאת ביקורת אישית עלינו וגם עלי

חנוך דב מילביצקי:  תראו, מדינת ישראל נמצאת היום במקום מאוד אלים

חנוך דב מילביצקי:  הספורט הוא בבואה של החברה

חנוך דב מילביצקי:  אני ונאור היינו במשחק נוער שהבן שלי שיחק

חנוך דב מילביצקי:  בסוף המשחק היתה תגרה המונית בין שתי הקבוצות על כר הדשא

חנוך דב מילביצקי:  המאמנים היו בפנים וההורים היו בפנים

חנוך דב מילביצקי:  זה היה כולם על כולם, מטורף

חנוך דב מילביצקי:  אנחנו פה לא יכולים להתנקות מהאחריות שיש לנו על הדברים האלה

חנוך דב מילביצקי:  עזוב שההתאחדות הענישה ובצדק, וחלק גמרו את העונה והורחקו

חנוך דב מילביצקי:  זה לא העניין הזה

חנוך דב מילביצקי:  אנחנו צריכים לעצור

חנוך דב מילביצקי:  אנחנו צריכים להסתכל ולהבין שגם בבית הזה, הצורה שבה אנחנו מדברים ומתנהגים אחד לשני משדרת החוצה

חנוך דב מילביצקי:  אני לא מדבר עכשיו על מחאות כן או לא ועל מה שקורה בחוץ

חנוך דב מילביצקי:  אנחנו פה צריכים קצת יותר להחזיק דוגמה למה שאנחנו משדרים החוצה

מכלוף מיקי זוהר: אני מבקש להצטרף לדברים שלך, חנוך, במיוחד לסייפה של הדברים

מכלוף מיקי זוהר:  באמת זאת אמירה נכונה בעת הזאת

מכלוף מיקי זוהר:  הגיע הזמן שנבין שבסוף אנחנו חיים פה יחד בטוב וברע ונשנה כולנו את הגישה

מכלוף מיקי זוהר:  אתה צודק לגמרי

מכלוף מיקי זוהר:       אני מתנצל, אני מאחל הצלחה לכולם והמשך דיון פורה

סימון דוידסון: רגע, לפני שאתה הולך, יש לי בקשה

סימון דוידסון:  ביום ראשון הקרוב, אמרתי לך את זה, עולה החוק שלי בוועדת שרים לגבי הנושא של ענישה גורפת

סימון דוידסון:  גם ההתאחדות לכדורגל איתי בנושא הזה

סימון דוידסון:  דיברנו כמה זה חשוב

סימון דוידסון:  צריך להגיע למצב שהחוק הזה יעבור ולבטל את הנושא של הענישה הגורפת

יוסף טייב: סימון, יש לך את הטלפון של מיקי?     

מכלוף מיקי זוהר: אני זמין בווטסאפ

יוסף טייב: עורך-דין אמיר נבון, סמנכ"ל ההתאחדות לכדורגל בזום

אמיר נבון: (בזום)      צהריים טובים

אמיר נבון:  נמצאים איתנו פה מפקד האבטחה ומפקד האירוע

אמיר נבון:  שמעתי שהיה מנהל אירוע ולא ידענו

קטי קטרין שטרית: מה, היה מנהל אירוע? וואו, לא ידענו שהיה מנהל

אמיר נבון: נמצאים כאן מנהל האירוע ומנהל האבטחה, אולי תיתנו גם להם לדבר

יוסף טייב: משה, בבקשה

משה עגייב: (בזום)     כן, לשמחתנו היה מנהל אירוע שעבד קשה על האירוע הזה

משה עגייב:  אני משתתף בכל מה שאמרתם, ובמיוחד לגבי מה שאמר השר, לגבי האלימות במגרשים ולגבי האלימות שהיתה במשחק

משה עגייב:  לפני כשעה סיימנו פגישה במשטרת חיפה לגבי תחקיר של האירוע הזה

משה עגייב:  ההתאחדות לכדורגל לא מטאטאה שום דבר מתחת לשולחן

משה עגייב:  מה ששלנו שלנו ואנחנו נבדוק את עצמנו טוב טוב

משה עגייב:  אבל שום דבר לא מכין אף מנהל אירוע לפריצה של קהל

משה עגייב:  זה משהו שהוא ספונטני

משה עגייב:  ההוראה של משטרת ישראל שהיתה צמודה אלינו, היתה בפירוש שאנחנו לא עוצרים אותם מחשש לחיי אדם

משה עגייב:  אז גם אם יש מנהל אירוע וגם אם יש מפקד משטרה סגן ניצב, אין הרבה מה לעשות נגד פריצת קהל

משה עגייב:  האירוע כולו כאילו נסגר לנו באמצע רק בגלל פריצת הקהל

משה עגייב:  כל השאר מסביב זה תפאורה

יוסף טייב: השאלה המתבקשת היא מה היו ההכנות

יוסף טייב:  נאמרו פה טענות ואני רוצה שתגיד לי אם אכן הדברים היו כך

יוסף טייב:  אנחנו מדברים על יציע מלא באנשים, מעברים שלא היו משוחררים

יוסף טייב:  לא היה צריך פריצה למגרש

יוסף טייב:  מספיק שמישהו היה מתעלף והיינו בבעיה

משה עגייב: תראה, האצטדיון הזה, לשמחתנו, מחולק לשניים, אוהדי מכבי נתניה ואוהדי בית"ר ירושלים

משה עגייב:  אם שמתם לב לצד של מכבי נתניה, המעברים היו פתוחים

משה עגייב:  אנשים ישבו  ולא עמדו

משה עגייב:  זה גם התנהגות קהל

משה עגייב:  לא תמיד זאת האבטחה, חברים

משה עגייב:  תחלקו את האצטדיון הזה לשניים ותראו את המראה

יוסף טייב: זה גם תפקידו של סדרן לבקש מאנשים לשבת

נאור שירי: מה, אנחנו בתיאטרון?     

קטי קטרין שטרית: מה זה תיאטרון? אנחנו מדברים על-כך שהיתה כמות עצומה הרבה מהמותר

נאור שירי: תלכו למשחק כדורגל, תעלו ליציע ותיראו איך זה מתנהל

יוסף טייב: אני יודע שאתה רגיל להביא קריאות ביניים בעמידה במליאה, אבל לא כך המצב שם

נאור שירי: יותר נכון, האמירה שלך, תגיד לסדרן שיגיד להם לשבת

יוסף טייב: הם יכולים לעמוד במקום אבל לא במעברים

קטי קטרין שטרית: אז מה התפקיד של הסדרן? הוא לא חסם אותם מלרדת, הוא לא מנע משניים להיכנס בתוך הקרוסלה

נאור שירי: אני לא רוצה להפריע לו כי אמרתם שאני מתפרץ

קטי קטרין שטרית: נכנסו בקרוסלה שני אנשים יחד

יוסף טייב: בואו ניתן למשה להגיב

משה עגייב: באזור מכבי נתניה לא פרצו לשער, לא פרצו דלתות, לא קפצו מעל גדרות

משה עגייב:  הם לא עשו את זה

משה עגייב:  הם נכנסו בשער כל אחד עם כרטיס

משה עגייב:       בצד השני, נכון זה קרה

משה עגייב:  זה באשמת הקהל

משה עגייב:  אתם מאשימים סדרן בזה שקהל - - -      

קטי קטרין שטרית: לא, אנחנו מאשימים את ההתאחדות שלא עשתה סדר

קטי קטרין שטרית:  זה לא נכון

משה עגייב: אתם מאשימים את ההתאחדות וזה בסדר - - -      

אמיר נבון: משה, אני רק אחדד את הדברים

אמיר נבון:  אמנם לא ניהלתי את האירוע - - -      

יוסף טייב: אני רק רוצה לומר לפרוטוקול של הוועדה

יוסף טייב:  אני מבקש גם ממנהלת הוועדה שלא יהיה יותר זום

יוסף טייב:  מי שרוצה להיות נוכח, להגיב ולדבר, מוזמן לוועדה

יוסף טייב:  זה גם לא מכבד אתכם

קטי קטרין שטרית: אולי נקיים דיון על הנושא הזה של ההתאחדות?     

יוסף טייב: לא צריך לקיים דיון ואני לא מוכן

קטי קטרין שטרית: לא, לא, רק על ההתאחדות

רון כץ: שתדע שבכנסת הקודמת, היו"ר הקודם לא אישר זום לאף ועדה אלא במקרים חריגים עם אישור מיוחד

יוסף טייב: טוב שזה קיים ולפעמים צריך לאשר

יוסף טייב:  זה דיון חשוב וידעתם שהוא מתקיים ולכן חבל שאתם לא נוכחים

יוסף טייב:  אני אומר את זה בשבילכם

יוסף טייב:  אנחנו לא מצליחים לשמוע את הטענות ואין לכם איך להגיב בזמן אמת

סימון דוידסון: אנחנו לא מבינים מה אתם אומרים

יוסף טייב: אין לכם איך להגיב בזמן אמת וזה חבל

אמיר נבון: בפעם הבאה תבקשו מאיתנו לבוא פיזית ונגיע

יוסף טייב: אני מזמין לדיון

יוסף טייב:  אני מודיע עכשיו לפרוטוקול שבוועדת חינוך אני מבקש שלא יהיה יותר זום

אמיר נבון: אני רוצה להשלים את מה שמשה אמר

אמיר נבון:  מהמידע שקיבלתי והבנתי, ההתאחדות עמדה בכל - - -      

קטי קטרין שטרית: תציג את עצמך

יוסף טייב: אמיר נבון, סמנכ"ל התאחדות הכדורגל

אמיר נבון: לפי המידע שקיבלתי, עמדנו בכל הדרישות של המשטרה לגבי כמויות מאבטחים והאבטחה לפני המשחק

אמיר נבון:  כמו שמשה הסביר קודם, מצב של פריצת קהל אי-אפשר לעצור בהגדרה

אמיר נבון:  אי-אפשר לעצור קהל שמתפרץ או מפגינים שחוסמים את איילון בערך פעם בשבוע

אמיר נבון:  אי-אפשר לעצור קהל שמתפרץ למגרש, כמו שהיה לפני 10 שנים ו-15 שנים

אמיר נבון:  כשניסו לעצור את הדברים האלה לפני 20 ו-30 שנה, זה גרם ליותר אסונות

אמיר נבון:  עד היום אנשים שוכבים בבית לוינשטיין ולא עלינו, יש כאלה שהם לא בין החיים בגלל אירועים כאלה

אמיר נבון:  מבחינת פריצת קהל, זה אירוע שעדיף לתת לו לזרום לפי הנחיות המשטרה והאבטחה

אמיר נבון:       לגבי שאר הדברים

אמיר נבון:  עשינו את כל הנדרש מאיתנו על-ידי המשטרה מבחינת כמות מאבטחים, סדר מאבטחים, סדרי הושבה, הכנת הקבוצות לקראת האירוע עצמו

אמיר נבון:  ישבנו עם הקבוצות לפחות 3 פעמים ותדרכנו אותם מי עולה לבמה, מי יורד לדשא, מה קורה אחרי הטקס למי שרוצה להצטלם עם הגביע

אמיר נבון:  עשינו את הכול בצורה מאוד ברורה ומסודרת

אמיר נבון:  אגב, זה גם עבד בצורה מסודרת עד שלב מסוים של האירוע

אמיר נבון:  עד דקה שתיים לפני סיום המשחק, הכול עבד

אמיר נבון:  מהרגע שפרץ קהל, אין מה לעשות

אמיר נבון:  יתקנו אותי עמוס ומשה, אני חושב שהמשטרה היתה אחראית על האירוע ברגע הפריצה

אמיר נבון:  באותו רגע מן הסתם אין מה לעשות

אמיר נבון:  כמות של 700 או אפילו 5,000 מאבטחים, לא יכולים לעצור 10,000 אוהדים שמנסים לפרוץ לדשא

אמיר נבון:       הקמנו ועדת בדיקה פנימית שתבדוק את ההתנהלות שלנו בנושא

אמיר נבון:  סליחה, היא לא פנימית, כולם שם אנשים שלא מהתאחדות לכדורגל: אנשי משטרה לשעבר, שופט בדימוס עומד בראש הוועדה הזאת

אמיר נבון:  היא תבדוק פנימית את ההתנהלות שלנו עד לרגע הזה והאם היה משהו שהיינו יכולים לעשות בצורה טובה יותר

אמיר נבון:       האם יש משהו שיכול למנוע התפרצות של קהל? זה בלתי אפשרי

אמיר נבון:  לצערי, זה קרה לפני 14 ו-15 שנה עם קבוצות נוספות שזכו בתארים

אמיר נבון:  זה קרה לאחרונה גם במדינות אחרות בעולם

אמיר נבון:  זה לא משהו שאנחנו רוצים לראות פה

אמיר נבון:  זה לא מכבד את המעמד, את הקבוצות שהשתתפו ובטח לא מכבד את הזוכה ואת כל מי שהיה בטקס הזה

קטי קטרין שטרית: תתייחס לשאלות ששאלנו

קטי קטרין שטרית:  למה לקח 50 דקות עד לתחילת טקס הנפת הגביע, שלא התקיים בסוף? למה השוטרים שעמדו שם, לא ידעו האם כן לתת להיכנס? ראו את זה בסרטון בערוץ 5

קטי קטרין שטרית:  למה לא היתה הדרכה לסדרנים? הם אמרו שלא תדרכו אותם

קטי קטרין שטרית:  השוטרים בעצם לא ידעו מה לעשות

קטי קטרין שטרית:  ראו את הקבוצה שנכנסת כדי להצטלם

קטי קטרין שטרית:  לא אמרתם להם מילה וחצי מילה

קטי קטרין שטרית:  50 דקות לחכות לטקס?     עורך אתר "one" אמר לי: למה את לא באה בטענות לבן גביר? אז אני עוד לא יודעת אם בן גביר הוא זה שאחראי על ההתאחדות, אבל יכול להיות שאולי צריך להוסיף לו את ההתאחדות

יוסף טייב: אמיר, האם אתה יכול להתייחס לשאלות?     

אמיר נבון: משה עדיין מקשיב?      

משה עגייב: כן

אמיר נבון: אז תשלימו אם צריך

אמיר נבון:       קודם כול, למיטב זכרוני זה היה פחות מ-50 דקות

קטי קטרין שטרית: 50 דקות בדיוק

יוסף טייב: קטי הוא עונה לך

קטי קטרין שטרית: לא, אבל זה דבר שהוא לא נכון

יוסף טייב: הטענה שלך נשמעה

יוסף טייב:  שאלת אותו שאלה, תני לו לענות

קטי קטרין שטרית: אנחנו ישבנו במליאה וראינו 50 דקות

קטי קטרין שטרית:  גם האופוזיציה אומרת שזה נכון

אמיר נבון: אני חושב שזה פחות, בסדר? אבל זה לא מצדיק

אמיר נבון:       לשאלתך

אמיר נבון:  מבחינת הכנת הטקס עצמו, מבחינת הכנת הבמה, הכנסת החבלולים, הכנת האירוע עצמו, זה בטח לקח הרבה פחות מ-50 דקות

אמיר נבון:  משה, תקן אותי אם אני טועה

אמיר נבון:  זה היה לא יותר מרבע שעה

משה עגייב: 7 דקות היינו מוכנים לטקס

אמיר נבון: 7 דקות היינו מוכנים

אמיר נבון:  היתה גם יותר מחזרה אחת בעניין הזה

אמיר נבון:  האירוע עצמו מוכן

קטי קטרין שטרית: זה לא יאומן, איך אפשר לשקר במצח נחושה?     

אמיר נבון: סדר גודל של 7 דקות לרבע שעה

רון כץ: הוא היה בגמר של גביע הלאומית

רון כץ:  הוא לא היה באירוע בכלל

קטי קטרין שטרית: על איזה גמר אתה מדבר? חברים, חברי הכנסת ישבו במליאה וחיכו להנפת הגביע

אמיר נבון: אני לא יכול לדבר כשמתפרצים כל הזמן

נאור שירי: קודם כול, על-פי דודי אמסלם, הוא שר שממונה על האטום, בית"ר זכתה באליפות

אמיר נבון: לא התפרצתי לשום מילה שנאמרה עד עכשיו

אמיר נבון:  אפשר לכבד ולתת לנו לענות כמו שצריך ולא להתפרץ כל הזמן

אמיר נבון:  תודה רבה

אמיר נבון:       מבחינת הבמה שהיתה מונה, זה לקח 7 דקות עד 15 דקות

אמיר נבון:  מאותו רגע זה התעכב כי היתה כמות מאוד גדולה של אנשים על הדשא שלא היתה צריכה להיות שם

סימון דוידסון: מי היה צריך למנוע את הכניסה שלהם?     

אמיר נבון: משה, היו 50, 60, 70 איש שלא היו צריכים להיות שם?     

רון כץ: מה זה משנה, 200, מה זה חשוב?     

משה עגייב: למעלה מ-200

רון כץ: נכון, 200

רון כץ:  הפריצה היא גם בשער 1

רון כץ:  אנחנו יודעים את הנתונים

נאור שירי: רון, לא מתאים

קטי קטרין שטרית: למה לא מתאים? למה?     

אמיר נבון: משה, אתה קיבלת דרישה בנושא הזה מבית הנשיא, לא להתחיל את האירוע כשיש את הכמות הזאת למטה

אמיר נבון:  נכון?     

משה עגייב: ברור

אמיר נבון: אוקי, אז תסביר את הנושא

משה עגייב: חברת הכנסת, אני מבין את הידע שלכם בטקסים, באבטחה - - -      

קטי קטרין שטרית: אתה מנהל האבטחה, נכון? היה גם מנהל האירוע שהוא הדובר של ההתאחדות

משה עגייב: אני מנהל את כל האירוע הזה מבחינת אבטחה

קטי קטרין שטרית: הוא גם הדובר של ההתאחדות

יוסף טייב: קטי, תיתני לו לדבר, אנחנו לא נסיים

יוסף טייב:  את רוצה לקבל תשובה?     

קטי קטרין שטרית: הם אומרים רבע שעה, משה

סימון דוידסון: על האסון בהר מירון לא עשו דיונים כאלה

קטי קטרין שטרית: אולי באמת נעשה ועדת חקירה

סימון דוידסון: 44 אנשים נהרגו שם

יוסף טייב: אגב, זה יכול היה להסתיים ככה

סימון דוידסון: אבל פה מדברים על משהו פופוליסטי

סימון דוידסון:  עושים את הדיון הזה בגלל בית"ר ירושלים

יוסף טייב: סימון, אבל אני לא שם, אתה מכיר אותי

יוסף טייב:  לכן אני רוצה שהוא יענה תשובות ענייניות

סימון דוידסון: אנחנו לא נגיע למשטרה בכלל

סימון דוידסון:  יש משטרה בישראל

קטי קטרין שטרית: אבל ההתאחדות היתה אחראית על האירוע

סימון דוידסון: אבל זה לא עובד ככה

סימון דוידסון:  כשעושים אירוע יש מנהל אירוע שפועל לפי הנחיות של המשטרה

סימון דוידסון:  הוא לא ממציא דברים

יוסף טייב: סימון, אנחנו מגיעים לשם

יוסף טייב:  אני חושב שאמיר אמר בצורה מפורשת שהיו דרישות של המשטרה והם עמדו בדרישות המשטרה

יוסף טייב:       משה, בבקשה

אמיר נבון: חברים, אני ממש מבקש

אמיר נבון:  אני אשמח אם לא יהיו התפרצויות כל הזמן

אמיר נבון:  אנחנו לא התפרצנו ולא ביקשנו לדבר תוך כדי ששמענו את כל הביקורות שהשמעתם

אמיר נבון:  נשמח אם תיתנו לנו לדבר בלי להתפרץ

אמיר נבון:  זה יעשה את הדיון הרבה יותר יעיל  ונכון, גם אם מה שאנחנו אומרים לא נראה לכם, או ראיתם ושמעתם משהו אחר

אמיר נבון:  תנו לנו בבקשה לענות כמו שצריך ואנחנו נגיב לכל דבר

משה עגייב: כשאני רואה שנשיא מדינת ישראל עולה לטקס וקהל שלם צועק לו בוז

משה עגייב:  כשיש לי בדשא - - -      

קריאה: הוא משקר, לא יאומן

יוסף טייב: משה, לא רלוונטי

קריאה: אתה משקר

אמיר נבון: אני לא יכול להמשיך ככה

אמיר נבון:  אני יודע שאתם יודעים הכול - - -      

יוסף טייב: משה, לא רלוונטי

יוסף טייב:  בוא תתמקד בטענות

סימון דוידסון: לא, הוא צודק שזה לא בסדר

יוסף טייב: זה לא בסדר, לא הצדקתי את זה

יוסף טייב:  יש נשיא מדינה וצריך לכבד אותו

משה עגייב: חברים, אני מזכיר לכם שהטקס מתעכב

קטי קטרין שטרית: אמרתם שהוא לא התעכב

משה עגייב: לא, אנחנו לא אמרנו שהוא לא התעכב

משה עגייב:  אמרנו שאנחנו היינו מוכנים אחרי 7 דקות

משה עגייב:  מבחינתנו הטקס היה מתחיל אחרי 7 דקות

קטי קטרין שטרית: אז אם הייתם מתחילים, זה לא היה קורה

משה עגייב: זה מה שאני רוצה לחדד

משה עגייב:  אנחנו לא רצינו להתחיל את הטקס מכיוון שהיה חשש גדול למה שקרה בסוף המשחק, מה שאתם ראיתם בסוף המשחק

משה עגייב:  עשינו את כל הפעולות כדי להימנע מזה

קטי קטרין שטרית: זאת אומרת שניבאתם את מה שיקרה?     

יוסף טייב: קטי, הוא ענה לך

יוסף טייב:  הוא אמר שהוא היה מוכן אחרי 7 דקות והיתה הוראה שלא להתחיל את הטקס כל עוד יש קריאות בוז כלפי הנשיא

יוסף טייב:  שמענו את התשובה

קטי קטרין שטרית: זאת לא התשובה, באמת

יוסף טייב: בסדר, אבל זאת התשובה שלו

קטי קטרין שטרית: זאת תשובה מצוצה מהאצבע

קטי קטרין שטרית:  מה זה הדבר הזה?     

יוסף טייב: זאת התשובה שלו

יוסף טייב:  אני רוצה להיות ענייני

משה עגייב: כל מה שאני אגיד עכשיו זה מיותר, חרצו את גורלנו, חבל על השיחה הזאת

יוסף טייב: משה, תאמין לי שאני נותן לך מעבר למצופה כי אני כן רוצה שתביא תשובה עניינית

משה עגייב: להדוף את מי שיש על הדשא לקח לנו זמן כי היתה בעיה

משה עגייב:  זה היה החשש שלנו

משה עגייב:  לא רצינו להתחיל את הטקס כשיש חשש לגורלו של הנשיא

משה עגייב:  זאת התשובה ולא הפרשנים מהטלוויזיה יתנו לכם את התשובה

משה עגייב:  אם הייתם שואלים את זה מלכתחילה, היינו אומרים לכם את זה

משה עגייב:  באנו לעשות טקס שיהיה מכובד

יוסף טייב: תודה על התשובה

משה עגייב: בסדר, התשובה ברורה

קטי קטרין שטרית: התשובה ברורה אבל לא נכונה לחלוטין

קטי קטרין שטרית:  כשאתה יושב בבית, רואה את המשחק ואתה רואה את הסוף ואתה רואה וסופר

קטי קטרין שטרית:  אני מסתכלת ואומרת לעצמי, למה לא מתחיל הטקס?     

יוסף טייב: אני עוצר אותך שנייה

יוסף טייב:  הוא הסביר למה

יוסף טייב:  זה לא רק הנשיא

יוסף טייב:  היה פה חשש לחיי אדם

יוסף טייב:  בואי לא נשחק אותם עיוורים עם ראש בחול

יוסף טייב:  היה חשש לחיי אדם

קטי קטרין שטרית: בכל אירוע יש חשש

קטי קטרין שטרית:  זה הסיפור שהאירוע לא נוהל כמו שצריך על-ידי ההתאחדות

קטי קטרין שטרית:  הייתי מעריכה את ההתאחדות לו היתה אומרת שהיא תלמד את הלקחים ונמשיך לאירועים הבאים בצורה הנכונה

קטי קטרין שטרית:  אבל אתם באופן גורף מאשימים רק את המועדונים

קטי קטרין שטרית:  לא ראיתי פעם אחת שאתם מאשימים את עצמכם

קטי קטרין שטרית:  הליקויים מתחילים אצלכם

יוסף טייב: אמיר ומשה, תודה רבה

יוסף טייב:       חבר הכנסת רון כץ, בבקשה

רון כץ: תודה רבה אדוני

אמיר נבון: אפשר להשלים משפט? אם לא היה ברור ממה שמשה הסביר, האירוע מבחינה לוגיסטית, מבחינת הבמה, היה מוכן בין 7 דקות לרבע שעה

אמיר נבון:  בשלב הזה מלבד השחקנים היו על הדשא בין עשרות ומאות אנשים , שלא היו צריכים להיות שם

אמיר נבון:  ממה שהבנו וניתחנו באותו רגע וגם אישית דיברתי עם משה

אמיר נבון:  הוא אמר, אני לא יכול להתחיל את הטקס כשיש מאות אנשים על הדשא כי זה יגרום להתפרצות המונית של כל האחרים

אמיר נבון:  בגלל זה ניסינו בכל דרך אפשרית להדוף אותם

אמיר נבון:  חלקם כן לאט לאט חזר ליציע אבל עדיין היינו חייבים להתחיל את הטקס בשלב מסוים, כי היה צריך לקיים את הטקס

אמיר נבון:  כמובן שהיה שם גם הנשיא והוא לחץ להתחיל את הטקס כי עבר יותר מידי זמן

אמיר נבון:  התחלנו אותו כשהיו 40-50 איש על הדשא, אבל בטח לא הכמות שהיתה בהתחלה

אמיר נבון:  זאת הסיבה שלהבנתנו הטקס הזה התעכב ולא מסיבה לוגיסטית של הקמת הבמה

אמיר נבון:  אפשר לבדוק את זה

אמיר נבון:  כל הדברים היו מוכנים בזמן, הרבה יותר מהר מהזמן הסביר

יוסף טייב: כבר הכנסת רון כץ, בבקשה

רון כץ: תודה אדוני

רון כץ:  הקונסטלציה שמשטרת ישראל והקבוצות עובדות היום, לדעתי מאוד בעייתית

רון כץ:  העובדה שיש גוף שאחראי על אירוע בסדר גודל כזה והוא לא משטרת ישראל, פה מתחילה הבעיה

רון כץ:  בסופו של דבר משטרת ישראל מעבירה דרישות

רון כץ:  משטרת ישראל קובעת את הקריטריונים לניהול אירוע, אבל הם שמים שם מישהו שיחתום על האירוע כאילו יש לו איזו יכולת בכלל לטפל באירוע שהשער נפרץ ואנשי אנשים נכנסים

רון כץ:  בסוף זאת החלטה שלכם הרי לא לעצור אותם בצורה אלימה וזאת החלטה נכונה

רון כץ:  אבל ביום שאחרי, חוזרים לקבוצה

רון כץ:  אין קשר לקבוצה בנושא הזה, זאת החלטה משטרתית נטו

רון כץ:       מי שצריך להיות מפקד האירוע צריך להיות קצין משטרה

רון כץ:  יכול להיות שזה יעלה יותר כסף

רון כץ:  אני יכול לומר מניסיון, הייתי ראש אגף אירועים בעיר גדולה

רון כץ:  זה עלה הרבה כסף האבטחה של האירועים האלו אבל היתה אבטחה טובה

רון כץ:  לא התפשרנו על כל מיני דברים כמו שלוקחים חברה עם סדרנים ילדים או מבוגרים מאוד

רון כץ:  חבר'ה, זאת צריכה להיות האחריות שלכם

רון כץ:  אתם כמשטרת ישראל צריכים להגיד, חבר'ה אנחנו רואים מה קורה

רון כץ:  נשיא המדינה היה צריך להיות מוברח מהקרקע

רון כץ:  לא יכול לקרות במדינה נורמלית שיש לה משטרה חזקה, בשנת 2023

רון כץ:  תשתמשו באמצעים, מצלמת לזיהוי פנים, דברים אחרים? תעשו מה שאתם מבינים, זאת האחריות שלהם

רון כץ:       קומץ האוהדים שהפריעו לא מייצגים את כל הקבוצה

רון כץ:  בסופו של דבר אנחנו מדברים על 200 אוהדים? אז 200 אוהדים בעייתיים

קטי קטרין שטרית: אפילו פחות היו שם

רון כץ: גם אם זה 300 אוהדים

קטי קטרין שטרית: רון, היו פחות

קטי קטרין שטרית:  פשוט לא ניתנה הוראה להוציא אותם

קטי קטרין שטרית:  אחר-כך הגיעה הכמות הגדולה ואז כבר אי אפשר היה להשתלט

רון כץ: גם אם זה 300 אוהדים

רון כץ:  לקבוצה יש אלפי אוהדים והקומץ הזה באמת לא מייצג אותם, אבל הקומץ הזה צריך להיענש בשביל שגם אחרים ידעו את המשמעויות

רון כץ:       לכן קטי, אני כבר אומר לך שתצטרפי אלי

רון כץ:  הגשתי הצעת חוק בנושא ואשמח שכולם יצטרפו אלי

רון כץ:  אוהד שיורד לכר הדשא, היום בחוק אפשר להטיל עליו עד 30,000 שקלים

רון כץ:  אני לא רוצה את ה"עד", אני רוצה שיטילו על כולם 30,000 שקלים

רון כץ:  בואו נראה את האוהד הראשון שירד לקו הדשא

קטי קטרין שטרית: אני אזרום איתך, אפילו הרחקה לצמיתות

קטי קטרין שטרית:  אני זורמת איתך, אין לי בעיה, אבל לא להעניש את המועדון

רון כץ: אני לא מדבר על המועדון בכלל

רון כץ:  הרי משטרת ישראל היתה על הקרקע והאוהדים היו על הדשא

רון כץ:  אתה יודע כמה עצורים היו? אפס עצורים

רון כץ:  איך זה יכול להיות?     

קטי קטרין שטרית: כמו נתיבי איילון

רון כץ: פה אני מדבר רק על משטרת ישראל כי זה לא יכול להיות

רון כץ:       השר דיבר פה על טריבונל מיוחד לשפוט בעבירות של ספורט

רון כץ:  חייב דבר כזה

רון כץ:  תראה מה קורה פה? יש איזו סיטואציה שהמועדון צריך להיות בדילמה מה יקרה אותו

קטי קטרין שטרית: עזוב, להניף את הגביע, כל האוהדים, כל האירוע הזה נמנע מהם

רון כץ: קטי, עזבי

יוסף טייב: קטי, זה הפך להיות דיון אישי? לא הבנתי

קטי קטרין שטרית: חד וחלק אישי

קטי קטרין שטרית:  אני חושבת שזה בגלל בית"ר

רון כץ: אני לא חושב שזה בגלל בית"ר

רון כץ:  תקשיבו מה קרה במדינת ישראל

רון כץ:  קבוצה ניצחה והיתה צריכה להניף את הגביע

רון כץ:  קרה מה שקרה, האוהדים שעשו את זה לא נענשו ושום דבר לא קרה להם

רון כץ:  הקבוצה צריכה להיות בדילמה מה יקרה איתה כי לא יודעים כי אין איזה נוהל ברור

רון כץ:  עכשיו חוזרים להתאחדות שלא קשורה לפרשה הזאת

רון כץ:       אני דיברתי עם יו"ר ההתאחדות

קטי קטרין שטרית: אל תגזים, נו בחייך

קטי קטרין שטרית:  אירוע של גביע המדינה ההתאחדות אחראית

יוסף טייב: קטי, אני צריך להוציא אותך?     

רון כץ: קטי, אני מסביר למה זה לא נכון

יוסף טייב: אני כבר באיחור בדיון, יש לי לו"ז עמוס ואני רוצה לתת לכולם לדבר

רון כץ: שוב אני רוצה לומר

רון כץ:  דיברתי עם יו"ר ההתאחדות

רון כץ:  אומרים שהוא אחראי על האירוע כי הוא חתום? הוא לא אחראי על האירוע

רון כץ:  ההתאחדות לא יכולים להיות על אירוע כזה ורק המשטרה צריכה להיות אחראית על האירוע הזה

רון כץ:  הם לא צריכים להיות אחראים על האבטחה

רון כץ:  הם אחראים על מיליון דברים אחרים אבל על האבטחה צריכה להיות אחראית משטרת ישראל

רון כץ:       קטי, באירוע של עשרות אלפי אנשים, לא יעזור כמה תיקחי את האנשים הנחמדים האלה שהיו בזום עכשיו

רון כץ:  אין להם יכולת אופרטיבית מבצעית אמיתית להתמודד עם אירוע כזה

רון כץ:  הם יכולים לתחקר אותו, הם יכולים לתחקר את עצמם ואת הקבוצות

קטי קטרין שטרית: אז בוא ניתן למישהו אחר להיות אחראי

רון כץ: הם צריכים לבוא לקבוצות

רון כץ:  זאת העבודה שלהם אבל באירועים המוניים האחריות הבלעדית לאבטחה צריכה להיות של משטרת ישראל

רון כץ:  אני רוצה לומר פה באופן ברור חד חד ערכי, שאין קשר להתאחדות בדבר הזה שקרה פה עכשיו

רון כץ:  אני חושב שהיו"ר הנוכחי הוא יו"ר חדש

רון כץ:  קטי, היו"ר הנוכחי עושה עבודה מדהימה בכל מה שקשור לכדורגל במדינת ישראל

קטי קטרין שטרית: בגלל זה הוא שולח אלי עורכים - - -      

רון כץ: תאמיני לי, הוא לא שלח אף אחד, אותו אני מכיר

רון כץ:  אני חושב שהוא עושה עבודה נהדרת

קטי קטרין שטרית: הוא בדיוק אמר את אותם דברים

יוסף טייב: קטי, אני קורא לך לסדר פעם ראשונה

רון כץ: אנחנו צריכים לשאול רק את משטרת ישראל איך יכול להיות שהיו 150-200 איש על הדשא לא היה אפילו עצור אחד וגם עד היום אין אף עצור?     אתם יודעים מי היה על הדשא? תביאו אותם ותעשו סוף לאלימות במגרשים

יוסף טייב: חבר הכנסת סימון דוידסון, בבקשה

סימון דוידסון: בשונה קצת מכולם, איציק, אתה יודע טוב מאוד ששנתיים אני מדבר ומטפל בנושא הזה של אלימות בספורט ובעיקר בכדורגל

סימון דוידסון:  אני אומר את זה פעם נוספת

סימון דוידסון:  אדוני היושב-ראש, ההרוג מפעילות במגרשי הכדורגל באחד המשחקים, זה כבר רשום על הקיר בצבעים

סימון דוידסון:  זה יקרה

סימון דוידסון:       רצו את חוק האלימות

סימון דוידסון:  אני אישית פעלתי בצורה דרמטית כדי לכנס את כולם בשולחן עגול כדי להעביר את החוק הזה וזה קרה

סימון דוידסון:  חוק האלימות עבר

סימון דוידסון:  לפני שבועיים העברנו תקנות לגבי הקנסות המנהליים, גם זה עבר

סימון דוידסון:  הכלים נמצאים

סימון דוידסון:  אפשר לתת קנס מנהלי במגרש עצמו

סימון דוידסון:  אפשר לטפל ספציפית באותו אדם או אתם אנשים האלה שאני קורא להם עבריינים

סימון דוידסון:       קטי, כשאת עומדת פה ונלחמת ומגנה על שמם של האוהדים של בית"ר ירושלים, אז צריך להגיד שכמעט בכל קבוצה במדינת ישראל יש קומץ של אולטרס של אוהדים חמומי מוח עבריינים שהורסים את הספורט במדינת ישראל

סימון דוידסון:  גם האוהדים של בית"ר ירושלים ברובם, 90% מהם, רוצים להוקיע את אותם עבריינים

סימון דוידסון:  לה פמילייה, לא לפמילייה, תקראו לזה איך שאתם רוצים אבל רוצים אותם מחוץ למגרשי הכדורגל

סימון דוידסון:  כי ילדים לא מגיעים, נשים פחות מגיעות ומשפחות פחות מגיעות בגלל אותם עבריינים

סימון דוידסון:  אז אסור לנו בכלל לחשוב על להגן עליהם, הם עבריינים

סימון דוידסון:       לגבי המשחק הספציפי

סימון דוידסון:  המשחק נעצר לעשרים דקות בגלל 50 אבוקות

סימון דוידסון:  עבדכם הנאמן היה לפני שלושה שבועות בגמר גביע בהונגריה

סימון דוידסון:  נסעתי כדי ללמוד איך מיגרו את האלימות במגרשי הכדורגל באחד המקומות הכי קשים בעולם

סימון דוידסון:       שלושה דברים פשוטים ראיתי: אחד, לא מספרים סיפורים ואומרים שיש איזו חקיקה – מבצעים אותה

סימון דוידסון:  בן אדם ירד למגרש, נכנס לשנה וחצי לכלא

סימון דוידסון:  אדם נהג באלימות לפני המשחק או תוך כדי או אחרי המשחק, מקבל קנס שהוא צריך לקחת הלוואה בנקאית כדי לשלם אותו

סימון דוידסון:  אבל לא אולי, מקבל את הקנס

סימון דוידסון:  בן אדם רוצה שיהיה לו אישור לקנות כרטיס או מנוי, הוא צריך להיות בתוך מאגר בתוך הקבוצה עצמה כי אם הוא עבריין הוא לא יכול לקנות את הכרטיס

סימון דוידסון:  יש דרכים לעשות את זה

סימון דוידסון:  בסוף, נתנו את הכלים, אז תבצעו את זה, תענישו אותם, תוציאו אותם מהמגרשים

סימון דוידסון:  אנחנו לא רוצים אותם

סימון דוידסון:  לא רוצים את העבריינים האלה

סימון דוידסון:       משפט אחרון

סימון דוידסון:  הקטר של הספורט במדינת ישראל בסוף זה הכדורגל

סימון דוידסון:  בלי אוהדים אין כדורגל ולא יהיה כדורגל כי זה לא שווה כלום

סימון דוידסון:  לא סתם אמרתי לשר ואני אלחם על זה שהחוק הזה יעבור בוועדת שרים, להפסיק את הדבר הזה שנקרא ענישה גורפת

סימון דוידסון:  זה פוגע רק בבעלי הקבוצות, זה פוגע באוהדים הנורמטיביים וזה לא ממגר את הפשע, זה לא ממגר את העבריינים האלו

סימון דוידסון:  זה מה שעשו בכל העולם

סימון דוידסון:  אני מאוד מקווה שזה יעבור כי זה כלי מאוד חשוב

סימון דוידסון:  בסוף אנחנו צריכים לתפוס בפינצטה את העבריינים ולא להעניש את כולם

רון כץ: לפני שאתה ממשיך לדובר הבא, אני אבקש לפרוטוקול שתהיה איזו הודעה לוועדה שמסבירה מתוך האנשים שהיו על הדשא, כמה נעצרו, כמה נחקרו וכמה זומנו

רון כץ:  זה יהיה בכתב כדי שנדע מה קרה שם

רון כץ:  כרגע עוד לא עצרו אף אחד

יוסף טייב: 	 	גורמי המשטרה נמצאים כאן

רון כץ: אני אומר עתידית, כי אני נותן להם את הצ'אנס

קטי קטרין שטרית: מה היתה הכמות מעבר למה שמותר להכיל באצטדיון? מפה מתחילה הבעיה

רון כץ: אולי הם לא באו מוכנים, אז גם עתידית

יוסף טייב: כפיר אדרי, מנכ"ל בית"ר ירושלים, בבקשה

כפיר אדרי: שלום לכולם

כפיר אדרי:  אני שומע פה את כל הטענות

כפיר אדרי:  אנחנו חווים את כל מה שאנחנו חווים מאז המשחק

כפיר אדרי:  כמו שאמרה חברת הכנסת, על אף הניצחון אנחנו צריכים לחיות בחוסר ודאות מה יהיה איתנו? אני רק שומע מה העונשים שנקבל

כפיר אדרי:  על מה? אני כל השנה נענש בלי יוצא מן הכלל

כפיר אדרי:  שבוע אחרי שבוע אני בוועדת משמעת ונענש בסכומים מטורפים, בהפסדים כספיים של הבעלים שנענש במשחקי רדיוס כאלה ואחרים כשהאחריות היא שלי

כפיר אדרי:  בשיתוף עם המשטרה אומרים לי כמה סדרנים אני צריך ולפי זה אני מביא

כפיר אדרי:  אם זה לא מספיק, כל שבוע אומרים לי, למה לא תפסת? אם היית תפוס, היית מקבל עונש יותר קל

כפיר אדרי:       אז אני שואל עכשיו איפה העצורים? היום התפרסם הדוח של השופט והמשקיף שמתאר שם עבירות שאני לא יודע איפה התחילו ואיפה הן מסתיימות ואין עצור אחד, אין עצור אחד

כפיר אדרי:  אני משלם על זה כל שבוע כי אומרים לי שלא תפסתי את זורק חזיז או זורק כוס או ילד בן 12 שפרץ למגרש

כפיר אדרי:  אני משלם על זה מאות אלפי שקלים

כפיר אדרי:  עד היום אני עומד בעונה על 700,000 שקלים קנסות

כפיר אדרי:  זה מטורף

כפיר אדרי:  בא בעל בית ששם את זה מהכיס שלו

סימון דוידסון: זאת הזיה

קטי קטרין שטרית: זאת פשוט הזיה

סימון דוידסון: אז תהיי איתי בחוק הזה, תצטרפי אלי

קטי קטרין שטרית: תגיד לי, אמרתי שאני נגדך?      

יוסף טייב: אתה מרים לה להנחתה, אני לא מבין אותך

וליד טאהא: קטי, יכול להיות שלא תוכלי, אל תתחייבי

קטי קטרין שטרית: למה? אני דווקא בעד

קטי קטרין שטרית:  אם הענישה לא תהיה קולקטיבית אלא אישית - - -      

יוסף טייב: קטי, אנחנו חוזרים על מה שנאמר

יוסף טייב:  אמרנו שאנחנו לא רוצים ענישה קולקטיבית

יוסף טייב:  השר אמר, סימון אמר, את אמרת, אני אומר

כפיר אדרי: אני שומע עכשיו כל הזמן את השאלה למה לא פינו את האנשים מהמגרש? בואו נתחיל מזה שנשאל למה הם נכנסו למגרש, זה יותר חשוב

סימון דוידסון: הבנתי שהרבה זה משפחות של השחקנים, נכון?     

כפיר אדרי: גילוי נאות, גם אני הכנסתי את אשתי

סימון דוידסון: אבל ככה זה התחיל 

כפיר אדרי: אתה צודק

כפיר אדרי:  אני הכנסתי את אשתי

כפיר אדרי:  אני לא מתבייש להגיד ואני לא רוצה להתנגח עם מישהו פה כי כולם חברים שלי פה

כפיר אדרי:  אבל אם היה מאבטח שגם לי היה אומר, אתה מנכ"ל של בית"ר ירושלים, גם אשתך לא תיכנס עכשיו עד סיום הטקס, אז לא הייתי מכניס

קטי קטרין שטרית: נכון, אבל לא היה מי שינהל את זה

כפיר אדרי: אז השאלה היא לא למה לא פינו אותם?      

רון כץ: היתה אבטחה של הנשיא, איך יכול להיות שכולם ירדו?     

קטי קטרין שטרית: נכון, זה מה שאני שואלת ואתה ממשיך להגן על ההתאחדות

רון כץ: זה לא קשור להתאחדות, איפה המשטרה?     

יוסף טייב: חברים, אין עניין לחזור לנקודות

יוסף טייב:  נמצאים כאן גורמים משטרתיים והם יתייחסו

כפיר אדרי: שואלים למה הקהל של נתניה לא פרץ ולא קפץ מהגדר? ראשית, כי הם הפסידו

כפיר אדרי:  שנית, המשטרה או האבטחה מכירים את הקהל של בית"ר ירושלים וכמו כל דבר אחר בחיים צריך להתנהג בהתאם

כפיר אדרי:  אם לפני המשחק יש התראות שהקהל אמור אולי לפרוץ לדשא, אז צריך לנהוג בהתאם

יוסף טייב: היו התראות כאלה?     

כפיר אדרי: בוודאי

סימון דוידסון: דיברתי גם עם ניב מנכ"ל ההתאחדות והוא אמר שהיו שיחות עם המשטרה

קטי קטרין שטרית: וואלה, יש קשר טוב בין יש עתיד לבין ההתאחדות

סימון דוידסון: אם בדקה 85, אם רואים שבית"ר מובילה, מסיטים שוטרים ואבטחה לכיוון הקהל של בית"ר ועשו את זה

כפיר אדרי: יתרה מכך, היתה כמות מאבטחים שהיתה אמורה לאבטח 25,000 אוהדים

כפיר אדרי:  בסוף המשחק רוב הצד של מכבי נתניה באצטדיון היה ריק

כפיר אדרי:  איפה היו המאבטחים? בשלב הזה הם היו אחראים רק על חצי אצטדיון

כפיר אדרי:  יש תמונה מאתמול ממשחק של דורטמונט

כפיר אדרי:  יש להם גדר של 2 מ' גובה ויש שם טבעת אבטחה שאפילו לא ילד לא יכול לחדור אותה

כפיר אדרי:  למה אצלנו זה לא קרה? למה היום על כזה דבר אני אמור להיענש

כפיר אדרי:  אמרו לי שיהיו סנקציות, כן אשחק, לא אשחק, כן ישללו את הגביע, לא ישללו את הגביע

כפיר אדרי:  על מה ולמה?     

סימון דוידסון: מסכים איתו

יוסף טייב: חבר הכנסת נאור שירי, בבקשה

סימון דוידסון: נאור מגיע מעיר שיש שם קבוצת כדורגל מאוד גבוהה

נאור שירי: חשבתי שהדיון היה בנושא קצת שונה, אני מודה

נאור שירי:  בעיניי המשחק הוא לא הנושא של הדיון הזה

נאור שירי:  יש פה אווירה, שלפעמים גם אני חוטא בה, של הערות עוקצניות וקצת הומור

נאור שירי:  אני רוצה לבאס את האווירה, המצב על הפנים

נאור שירי:  הוא על הפנים הוא לא מהמשחק האחרון, לא מהחודש שעבר ולא מהשנה

נאור שירי:  למעלה מעשור יש אלימות במגרשי הכדורגל והיא רק מחמירה

נאור שירי:  אני מסכים עם מה שחנוך אמר

נאור שירי:  המשחק שאני והוא היינו היה פשוט הזוי

נאור שירי:  אתם פשוט לא מבינים מה קורה בליגות הנמוכות

נאור שירי:  אתם מדברים פה על משחק שהוא מסוקר  וכולם רואים

נאור שירי:  אתם יודעים מה זה להיות היום שופט בליגה נמוכה או בליגת ילדים? הם מפחדים להיכנס

נאור שירי:  אתם לא מבינים מה הולך בליגות שלא מסוקרות

נאור שירי:       פה אנחנו מדברים על הנושא כי הוא בכותרות וזה משהו שמאפיין את הבית הזה

נאור שירי:  הרי אם לא היה את האירוע הזה, לא היינו מקיימים היום דיון על האלימות במגרשי הספורט

נאור שירי:  האלימות היום היא מטורפת

נאור שירי:  אנחנו מדברים על המשטרה וכבוד השר אומר שהמשטרה תטפל

נאור שירי:  במה עוד המשטרה יכולה לטפל? לדברים של היום יום אין להם כוח אדם, אז להפיל עליהם עכשיו גם את המשחקים? עשרות ועדות שהתקיימו עם מסקנות כל אחת יותר טובה מהשנייה, לגבי מה צריך לעשות, איך צריך לעבוד, איזו רשת לעשות, איזה סדרנים להכשיר

נאור שירי:       הסדרנים? הם רואים את המשחק

נאור שירי:  כולנו חיים את זה

נאור שירי:  הם רואים את המשחק, הם יעצרו יציע שלם שנוהר עליהם

נאור שירי:  ראינו גם מה קורה כשעוצרים כזה דבר

רון כץ: אי-אפשר לעצור את זה

נאור שירי: קטי גם ציינה את זה קודם

נאור שירי:  יצאו מפה בתרועות ובחצוצרות לגבי מיגור האלימות בספורט כי היתה ועדה והוקמה יחידה מיוחדת ב-2016

נאור שירי:  זה היה משרד הבט"פ בשיתוף עם משרד הספורט

נאור שירי:  אנחנו מגלגלים פה את הבלוף פעם אחר פעם

נאור שירי:  הרי עד שלא יקרה אסון – לא הרוג, אסון – אף אחד פה לא יתעורר

נאור שירי:       אתם מדברים על ענישה קולקטיבית? מיליונים של דולרים הם משלמים וזה לא מזיז לאף אחד

נאור שירי:  זה לא מעניין אף אחד

נאור שירי:  שנה שלמה מה שקורה במשרדי הכדורגל זה מופע של פח"ע על אמת

נאור שירי:  אף אחד לא נעצר

נאור שירי:  אתם רואים איך בגול הראשון הקהל יורד מהיציע למגרש

נאור שירי:  אתם רואים את זה, זה מופע פח"ע קבוע

נאור שירי:  אתה 20 דקות יכול לאחר כי אין לך מה לדאוג, כי יש מופע פח"ע והמשחקים לא מתחילים

נאור שירי:  זה לא מהיום

נאור שירי:  אני אומר לכם שבליגות הנמוכות התופעה הזאת פי עשר יותר גרועה

נאור שירי:  אף אחד לא מטפל בזה ואנחנו מגלגלים פה את הבלוף

נאור שירי:  ועד אחרי ועדה אחרי ועדה קבעה ואמרה להפסיק ענישה קולקטיבית? לא תיפסק הענישה הקולקטיבית

נאור שירי:  אם כבר מדברים על ענישה קולקטיבית, אז פה, לטובתכם, ואני מסכים עם זה, לא נקטו בענישה קולקטיבית

כפיר אדרי: נראה

נאור שירי: עזוב, לא יהיה

נאור שירי:       פה לקחו משהו ואמרו שעושים שינוי מדיניות, לא מענישים ובצדק

נאור שירי:  אבל הקבוצות הפכו להיות חברת אבטחה

נאור שירי:  הן שמות מצלמות ביציע, הן שוכרות בלשים פרטיים, שמים אמצעים מיוחדים, מצלמים את האנשים שעושים את הבלגאן וכלום לא קורה

נאור שירי:  אוהד נתן מכות לערן זהבי שחקן מכבי תל-אביב

נאור שירי:  מה עשה השופט? הרחיק אותו

נאור שירי:  אז באו הגאונים אחרי זה והרחיקו אותו בפועל מאוד משחקים

נאור שירי:  אוהד יורד ונותן מכות לשחקן כדורגל ומענישים את השחקן

קריאה: אגב, הוא חזר למגרשים

נאור שירי: ברור שהוא יחזור, אנחנו במדינת ישראל

נאור שירי:  מישהו צריך להמשיך לגלגל את הבלוף וזה מה שאנחנו עושים פה

נאור שירי:       קריאה שלי אליך, כי אתה לא כזה

נאור שירי:  אנחנו צריכים לנהל פה מידי חודש ואפילו יותר, דיון מעקב מה עושים במגרשי הכדורגל ולא רק בליגת העל

נאור שירי:  זה מתחיל מהילדים ונוער

נאור שירי:  אם ילד משתתף בתגרה והוא שחקן כדורגל, תעיפו אותו

נאור שירי:  זה חינוך, ספורט זה קודם כל חינוך

נאור שירי:  מי שמשתתף בתגרה תעיפו אותו, אין יותר משחקים העונה

נאור שירי:       אני אומר לכם, ברגע שנתחיל להעניש – לא בכסף, כי ככה ההתאחדות עושה כסף

נאור שירי:  לא בכסף אלא אמיתי להעניש, רק ככה זה יסתיים

נאור שירי:  בואו נעשה פה דיון על זה פעם בחודש

נאור שירי:  נביא את כל הגורמים ולא נפיל על המשטרה

נאור שירי:  הוא מנהל האירוע, הוא לא אשם

נאור שירי:  אין להם כלים

נאור שירי:  אז עכשיו יעבירו למשטרה והמשטרה מרוב משימות הם כבר לא מצליחים לראות

רון כץ: הם קיבלו 9 מיליארד

יוסף טייב: חבר הכנסת ווליד טאהא ואחריו אודי מעמותת אוהדי בית"ר

וליד טאהא: תודה רבה היושב-ראש

וליד טאהא:  לשם שינוי, אני רוצה להתחיל עם משהו יותר משמח ואז לחזור לביזיון שהיה במשחק הגביע

וליד טאהא:  אתמול התנהל משחק חשוב בכדורסל בין הפועל כפר קאסם לבין יבנה על העלייה לליגה השנייה

וליד טאהא:  כפר קאסם ניצחו ועלו ואף אחד לא ירד למגרש והכול היה שמח ובסדר

וליד טאהא:       עכשיו אני חוזר לביזיון

סימון דוידסון: אז עליתם ליגה?     

וליד טאהא: כן, נכון, עלינו לליגה השנייה בכדורסל

וליד טאהא:  קבוצה יחידה בליגה מהחברה הערבית

וליד טאהא:       הקשבתי לדיון ולטענות של הצדדים

וליד טאהא:  רבותיי, מה שהיה במשחק הגביע היה כשל מערכתי

וליד טאהא:  זאת לא היתה ההתאחדות, לא משטרה, לא מנהל האירוע והקבוצה

וליד טאהא:  זה כשל מערכתי שמתגלגל בספורט הישראלי בשנים האחרונות

וליד טאהא:  את התופעות שלו אנחנו רואים כפי שסיפרו נאור וחנוך ואנחנו גם רואים את זה

וליד טאהא:  לצערנו, יש אלימות בספורט הישראלי על גווניו

וליד טאהא:  האלימות הזאת מחייבת היערכות מערכתית שכוללת לא רק את אלמנט האכיפה שהוא חשוב, אלא גם אלמנטים של חינוך

וליד טאהא:       רבותיי, משהו פה מתקלקל

וליד טאהא:  רון כץ, אם המשטרה תיקח את ניהול המשחקים, זאת אומרת שהמשטרה תיקח ניהול כל אירוע רב משתתפים

וליד טאהא:  זאת אומרת, היא תיקח את ניהול האירוע במירון וכדומה

וליד טאהא:  אי-אפשר, אי-אפשר

וליד טאהא:  המשטרה בקושי עושה את העבודה של שמירת חיי אדם במדינת ישראל

וליד טאהא:  בחברה הערבית גם את זה היא לא עושה

וליד טאהא:  אז מה עוד צריך מהמשטרה?     

רון כץ: בגלל שהם לא מצליחים אז אנחנו נוריד את זה? מי אמור לשמור עלינו?     

וליד טאהא: כי החלטת שהם היו אשמים

וליד טאהא:  אני לא מסנגר עליהם

רון כץ: אני לא אומר שהם אשמים

רון כץ:  אני אומר שהם צריכים לקחת אחריות על הביטחון של הציבור

וליד טאהא: מה שהיה במשחק הגביע זה ביזיון מערכתי

וליד טאהא:  זה לא רק אשמת המשטרה

וליד טאהא:  אני לא מסנגר על המשטרה כי למשטרה גם יש חלק במה שהיה

וליד טאהא:  אבל משהו צריך להשתנות

וליד טאהא:  דיבר פה המנכ"ל על ששילם 700,000 על התנהלות של אוהדים

וליד טאהא:  רון, יש פה דבר והיפוכו

וליד טאהא:  מצד אחד, מענישים את הקבוצות ונותנים להם לשלם קנסות על התנהגות של אוהדים

וליד טאהא:  מצד שני, משאירים את הגביע לבית"ר ומחפשים רק את מי להאשים

וליד טאהא:  אני לא בעד להאשים קבוצה בהתנהלות של אוהדים

וליד טאהא:  זה נשמע לא אופייני

סימון דוידסון: יש לי חוק שעולה ביום ראשון

וליד טאהא: זה נשמע לא אופייני כי אני הייתי צריך לתמוך בזה שהגביע יישלל מבית"ר

וליד טאהא:  כך זה צריך להישמע, נכון? אבל כולנו היינו שומעים, כולל המנכ"ל, כולל המשטרה, כולל חברי הכנסת, השרים והממשלה, היינו שומעים את האוהדים צועקים מוות לערבים

רון כץ: זה לא נכון

וליד טאהא: אתה רוצה להתווכח איתי על נושא שאני חווה אותו אישית

וליד טאהא:       יש גם התנהלות אלימה של אוהדים וזה לא שייך בלבד לאוהדי בית"ר ירושלים

וליד טאהא:  אני מדבר על תופעה שהולכת ומתרחבת במגרשי הכדורגל ובשאר התחומים של הספורט הישראלי

וליד טאהא:  אנחנו בוועדת חינוך, אדוני היושב-ראש

וליד טאהא:  זה אכן חינוך

וליד טאהא:  מישהו צריך לדאוג שהחינוך ייכנס ביתר שאת בכל מה שקשור לפעילות הספורט

וליד טאהא:       מה זה חינוך? זה לא להשיב עשרה אוהדים ולעשות להם שיעור פרונטלי

וליד טאהא:  צריך לעשות פעילויות של חינוך

וליד טאהא:  יש אנשים שמומחים בזה ומבינים בזה

וליד טאהא:  התופעה של לרדת בהמונים לכר הדשא – אני לא יודע אם מישהו היה יכול למנוע את זה

וליד טאהא:  לטעמי, אני חושב שאי-אפשר היה למנוע את זה

וליד טאהא:  גם אם מישהו היה מנסה, יכול להיות שהיה עושה אסון

וליד טאהא:  אז אנשים עולים אחד על השני ולך תדע איך יוצאים מזה

וליד טאהא:       על כן אני אומר שזה לא עניין של מנהל אירוע למרות שיש לו אחריות

וליד טאהא:  זה לא של המשטרה בלבד ויש לה אחרות

וליד טאהא:  לא של הקבוצה ויש לה אחריות

וליד טאהא:  לכל המערכת יש אחריות על מה שמתנהל במגרשי הספורט ובכל תחומי הספורט בישראל

וליד טאהא:  צריך לקחת על זה אחריות

וליד טאהא:       סימון, אתה עד לאירוע שהיה לפני כמה ימים

וליד טאהא:  אני עירבתי אותך

וליד טאהא:  איגוד הכדורסל בהחלטה חד צדדית, בהפתעה, הקדים משחק של שתי קבוצות כשאחת מהן לא יודעת בכלל שהשעה שונתה

וליד טאהא:  המשחק הוקדם לשעה לא נורמלית

וליד טאהא:  כל מדינת ישראל לא הצליחה להזיז אותם מההחלטה, כולל השר, שעירבתי אותו בסוגיה, כי מישהו החליט שזה המצב

וליד טאהא:  לא עזר להם בתוצאה, אבל זה מה שהם עשו

וליד טאהא:  תודה רבה

יוסף טייב: אודי בבקשה ואחר-כך משטרת ישראל

יוסף טייב:  בכוונה השארתי אתכם לסוף כדי שתוכלו להתייחס לכלל הטענות

אודי טנא: אני יועץ אסטרטגי, אוהד בית"ר ירושלים

אודי טנא:  לפני שנה הקמנו את עמותת אוהדי בית"ר ירושלים

וליד טאהא: אתה גם יועץ שלהם?     

אודי טנא: לא יועץ שלהם, לא מקבל כסף, מתנדב

וליד טאהא: לא דיברתי על כסף

וליד טאהא:  אתה יכול להיות יועץ בהתנדבות

אודי טנא: אני יועץ של עצמי

אודי טנא:  אני כאן כאוהד

אודי טנא:  חבר הכנסת דוידסון, 15 שנה יש לי מנוי למזרחי

אודי טנא:  אני רב סרן במילואים, דוקטורנט, אשכנזי, עושה 70 ימי מילואים בשנה

אודי טנא:  אני זה שצועק על האוהדים שמקללים וצועקים את מה שחבר הכנסת פה אמר

אודי טנא:  אני צועק עליהם

אודי טנא:  למה? אתם יודעים למה? כי אני מסתכל על יאיר טנא, הוא בן 8, הבן שלי

אודי טנא:  אני לא יכול לקחת אותו למשחקים של בית"ר

אודי טנא:  שמעתי את שניכם, חבר הכנסת שירי

אודי טנא:  יאיר טנא, הבן שלי הבכור הוא שחקן בבית"ר רמת-גן

אודי טנא:  הוא דור רביעי לאוהדי בית"ר

אודי טנא:  מי שמנהל את בית הספר שם זה אמיר תורג'מן, מי שמכיר ויודע

אודי טנא:  אנחנו ההורים חתמנו שברגע שתהיה אלימות כולם מפסיקים את בית הספר ולא יהיה משחק אחד, כי כמו שאמרתם, זה חינוך

אודי טנא:       אבל אני רוצה לדבר כאן גם כמי שהיה כאן דובר ועדה לפני מעל עשור

אודי טנא:  היו פה מספיק דיונים שהוועדה עשתה וחבר הכנסת אלכס מילר עשה

אודי טנא:  ותיקים פה בוועדה יזכרו אותי ואותו

אודי טנא:  לא חשבתי שאני אגיד את זה, חברי הכנסת מהאופוזיציה, אבל אתם צודקים במאתיים אחוז

אודי טנא:       אתם צריכים להבין משהו

אודי טנא:  אני לקוח ואני לא יכול להביא את דור העתיד לראות משחק

אודי טנא:  ההתאחדות זה לא ההתאחדות לכדורגל, זאת ההתפרקות לכדורגל

אודי טנא:  הם משפילים אותנו, הם פוגעים בנו

אודי טנא:  אם אני מגיע לגמר הגביע  ונכנסים עוד 500 ו-700 אנשים ליציע, שאלוהים יודע למה עושים את זה, זאת לא בעיה שלי

רון כץ: אבל איך זה קשור להתאחדות?     

אודי טנא: בוא אני אגיד לך את זה בצורה פשוטה

אודי טנא:  אם אני מתארח אצלך בשבת וחסר אוכל, מי אשם בזה? אתה אשם בזה

רון כץ: אני רוצה לשאול אותך שאלה ותענה לי כי אני לא מבין בזה

רון כץ:  עכשיו קיבלו פק"ל אבטחה מהמשטרה

רון כץ:  אני הייתי אחראי על אירועים גדולים אחרים בעיר פתח תקווה

רון כץ:  לדוגמה, הייתי אחראי על אירוע יום העצמאות ומגיעים 50,000 איש

רון כץ:  מאות אנשים הגיעו מהשער הצדדי ופרצו את השער ונכנסו

רון כץ:  מה יכולנו לעשות? אני רוצה רק שתבין את הסיטואציה, ההתאחדות זה שם קוד

איציק שמולי: בסוף מי שנותן אבטחה זה הניהול האזרחי

איציק שמולי:  משטרת ישראל מאשרת את האבטחה

איציק שמולי:  זה שונה ממה שאתה עבדת תחת כיפת השמיים

איציק שמולי:  זאת רק הערה מקצועית

איציק שמולי:  בסוף מנהל האירוע מגיש פק"מ אזרחי, שזה בעצם תוכנית ההיערכות של הכוח שלו למשטרה

רון כץ: מאיפה הוא מקבל כמות שוטרים וכמות מאבטחים?     

איציק שמולי: לא, הוא לא עוסק בזה

איציק שמולי:  למשל, בתוכנית הזאת היו 670 סדרנים, מנהל ביטחון, מנהל בטיחות וכל מה שקשור בזה

איציק שמולי:  הוא לא עוסק בזה, הוא עוסק בתחומי האחריות שלו בתוך האצטדיון

איציק שמולי:  הוא מעביר את התוכנית שלו למשטרה, מציג אותה לאישור המשטרה

איציק שמולי:  אנחנו יכולים להחמיר, להוריד, להקל, להעיר את הערותינו המקצועיות ובסוף אנחנו מאשרים לו את התוכנית

איציק שמולי:  אנחנו נותנים את התוכנית של סד"ק של התנועה מחוץ לאצטדיון

איציק שמולי:  בתוך האצטדיון אנחנו במדרון אחורי, במידה והוא לא שולט או שהוא מבקש סיוע או שהאירוע יוצא משליטה

רון כץ: אבל מראש אתם צריכים לאשר לו את התנאים

רון כץ:  אם אתם לא מאשרים, אז אין אירוע

אודי טנא: אני רק אשלים את דבריי, ברשותכם

אודי טנא:       לפני שנה היתה לבית"ר עמותת אוהדים והיא התפרקה

אודי טנא:  אני עצמי טסתי לאנגליה והבאתי מיליון שקלים

אודי טנא:  הייתי אצל חוגג , אמרתי לו קח

אודי טנא:  לפני שאברמוב נכנס לקבוצה אמרתי לו: תקשיב, בית"ר ירושלים זה לא עוד מועדון

אודי טנא:  אגב, חבר הכנסת דוידסון, היית עושה גם בשביל מכבי נתניה, זה ברור לי

נאור שירי: מכבי תל-אביב לא?     

אודי טנא: לא, זה לא

אודי טנא:  יש לכם מספיק, אתם מסודרים

אודי טנא:       זאת קבוצה של המדינה לא סתם

אודי טנא:  אני לא מחפש אשמים, אנחנו רוצים פתרונות

אודי טנא:  אני אומר עוד פעם, אם אני לא יכול להביא את יאיר שלי בן 8 ואת איתן שלי בן 4

אודי טנא: 5 לקבוצה – לצורך העניין, ישבתי במשחק פתיחת העונה ביציע הכבוד בשורה עם הבעלים בשביל שלא יהיו קללות

אודי טנא:       דיברתם קודם על חוויית אוהדים

אודי טנא:  מישהו פה היה לאחרונה במשחק באנגליה? המשפחה שלי היא מאנגליה

אודי טנא:  אני נמצא שם המון

אודי טנא:  שם הכרטיס שלך שמור ברמה שאומרים לך, אדוני תקום

אודי טנא:  אתה לא יושב בשורה E18, בבקשה תזוז

נאור שירי: אין תרבות פה

נאור שירי:  יש פה תרבות? איפה יש תרבות במדינה? אתה יכול היום לצפצף בכביש? אתה מפחד

נאור שירי:  אתה מפחד היום להעיר למישהו

אודי טנא: חבר הכנסת שירי, הקדוש ברוך ה' הוא המנהל שלי ואני אחראי על עצמי

אודי טנא:  זה מה שאני יודע לעשות

אודי טנא:  אמרתי את זה בצורה מאוד פשוטה, זאת לא התאחדות לכדורגל זה התפרקות הכדורגל

אודי טנא:  הדבר הזה לא יכול להיות

אודי טנא:  לפני חודש הייתי במשחק כדורגל בליגה

אודי טנא:  הייתי שם במשלחת עם לקוח שלי של בית"ר העולמית

אודי טנא:  משחק ליגה בין הראשונה לשנייה

אודי טנא:  אמרו לי, אדוני תקום

אודי טנא:  אגב, כרטיס עולה 6 אירו

אודי טנא:  אמרו לי לקום למרות שבכל האצטדיון היו 200 אוהדים

אודי טנא:  למה אני לא יכול להגיע עם הילדים שלי?     יצאנו מגמר הגביע בנס, במובן שאסון מירון 2 היה יכול לקרות

סימון דוידסון: אתה יודע כמה ניסים היו השנה?     

אודי טנא: הקדוש ברוך הוא איתנו

אודי טנא:  אני אומר לך אמיתי

סימון דוידסון: זה יקרה

אודי טנא: נכון וזאת אחריות שלכם

סימון דוידסון: מבחינתי, לעצור את הכדורגל, שלא יהיו משחקים בכלל

סימון דוידסון:  לעשות חשיבה מחדש ולהתחיל אותו נקי

אודי טנא: מצוין

סימון דוידסון: אחרת אנחנו נגיע לכזה אסון, שלא נדע איך לקבל אותו

אודי טנא: חבר הכנסת דוידסון, אני איתך ואני אהיה הקמפיינר שלך

אודי טנא:  אני אתן לך את כל החברה שלי ואת כל העובדים שלי ונעשה לך קמפיין בחינם

נאור שירי: לא יהיו קמפיינים בחינם לסימון דוידסון

נאור שירי:  אני אומר את זה פה לפרוטוקול

נאור שירי:  לא מתנות ולא כלום

אודי טנא: משפט אחרון

אודי טנא:  מנכ"ל בית"ר כפיר אדרי אמר פה שהוא מחכה לכתב אישום

אודי טנא:  ההתפרקות הודיעה כבר על-כך שהיא הולכת להגיש כתב אישום

אודי טנא:  גם לנו יש צד

אודי טנא:  יושב פה לידי עורך-דין אביעד לנצ'נר שבא עם הפתרונות המשפטיים שאנחנו נבוא

אודי טנא:  אם צריך לבוא ולהשבית, אנחנו נשבית ואם צריך להגיש עתירות, אנחנו נגיש עתירות

אודי טנא:  אין פה שאלה בכלל

יוסף טייב: יש בתי משפט בשביל זה, בסדר?     

אודי טנא: אדוני היושב-ראש, אני הלקוח

אודי טנא:  אני צריך להגיע לחוויה נורמלית

יוסף טייב: אתה צודק במאה אחוז

יוסף טייב:  לא יתכן שמשחקי כדורגל בישראל יתנהלו בצורה שהם מתנהלים

אודי טנא: מי שאחראי זה ההתפרקות לכדורגל, תודה

נאור שירי: לא, זה מדינת ישראל

נאור שירי:  מדינת ישראל אחראית לזה

יוסף טייב: איציק עמיר, ראש תחום רישוי ואבטחה בספורט, בבקשה

איציק שמולי: אני שמח שהזמינו לוועדה

איציק שמולי:  דוידסון, עברנו תהליך

איציק שמולי:  בשנה וחצי אחרונות היו תהליכים

איציק שמולי:  יש לא מעט נושאים ואשמח אם הוועדה תוכל לסייע ולקדם את הנושאים

איציק שמולי:  עברנו לא מעט ועדות, ועדת זליכה, ועדת בן חמו, ועדת צור

איציק שמולי:  הרבה ועדות והרבה דברים בדרך, אבל אנחנו חוזרים לאותן נקודות שאנחנו לא מתקדמים איתן

יוסף טייב: מוועדת טייב זה יתקדם

נאור שירי: אני סומך עליך

איציק שמולי: לגבי אנגליה, אני רוצה להגיד שלפני חודש הם עשו דיון בממשלה

איציק שמולי:  הם בדיון חירום על הכדורגל ועל המצב, כולל פלישות למגרשים, פירוטכניקה שאין להם עליה מענה

איציק שמולי:  הם אומרים שהם חזרו לשנות השמונים

איציק שמולי:  אנחנו רואים את זה גם בהולנד וגם בגרמניה

איציק שמולי:  זה כנראה גם תהליך שעובר בעולם בלי שום קשר

איציק שמולי:       אני רוצה לגעת בכמה נושאים שגם השר דיבר עליהם

איציק שמולי:  אני חושב שהם נושאים שנוכל לקדם בפרקטיקה ואין לי ספק שנהיה במקום אחר

איציק שמולי:       קודם כול, לגבי היחידה שלי

איציק שמולי:  היא כן נסגרה ב-2021

איציק שמולי:  היא הוקמה ב-2017

איציק שמולי:  בינואר השנה הצלחנו להקים אותה מחדש אבל במבנה מצומצם

איציק שמולי:  ב-20

איציק שמולי: 3 היה דיון עם שלושת השרים, כלכלה, משפטים ותרבות וסוכם על הגדלת היחידה למתכונת שתוכל לתת מענה

איציק שמולי:  אני אשמח מאוד גם שעם תמיכה שלכם תוכלו לראות איך הדבר הזה מתקיים

רון כץ: איפה זה עומד?     

איציק שמולי: היה דיון של שלושת השרים

איציק שמולי:  עלה הנושא של היחידה

איציק שמולי:  כרגע אנחנו כמשטרת ישראל מציעים את המודל והמתכונת ליחידה במתווה שאושר לנו

איציק שמולי:  זה אמור להיות מאושר

סימון דוידסון: היחידה מתוקצבת? באיזה שלב זה עומד?     

איציק שמולי: כרגע זה בין המשרד לביטחון לאומי למשרד התרבות והם מדברים ביניהם על ההיבטים התקציביים

נאור שירי: אני רק מזכיר שעבר תקציב המדינה

סימון דוידסון: זה משהו שצריך לבדוק אותו פה

סימון דוידסון:  צריך לקבל סטטוס על הדבר הזה

איציק שמולי: אני נותן פה נקודות

איציק שמולי:       לגבי הנושא של שיפור ויעילות הגשת כתבי אישום נגד פורעים

איציק שמולי:  גם הנושא הזה עלה, כל ההיבטים של הענישה הפיקטיבית

איציק שמולי:  אני אומר לכם, בנתניה הבאנו אוהד עם אבוקה שהודה במעשה

איציק שמולי:  השופט אמר שהוא מבין מה הבעיה? זאת תחת מאמצים שלנו, להכניס בלשים - - -      

סימון דוידסון: מה זאת אומרת?     

איציק שמולי: הוא לא הבין מה הבעיה באבוקה והוא שחרר אותו

איציק שמולי:       אין אחידות בענישה

איציק שמולי:  הראנו את זה בדיון לשר המשפטים הנוכחי

איציק שמולי:  אנחנו מדברים על כל ההיבטים של אחידות בענישה וכאן נכנס העניין להיבט של שופט ספורט, כמו שהשר אמר

איציק שמולי:       מי שמכיר, בעולם וגם באנגליה עשו שופטי ספורט

סימון דוידסון: עכשיו יש בית דין לספורט לא רק בכדורגל אלא בכל הענפים

איציק שמולי: גם אם לא יהיה שופט של ספורט, שיהיה רפרנט מחוזי של ספורט

איציק שמולי:  נעשה סוג של השתלמות והוא יהיה בחוויה שלנו ויבין את העוצמות

איציק שמולי:  איפה יש דיון בכנסת תוך יומיים אחרי אירוע? רק בספורט רואים את זה

איציק שמולי:  לכן, אם זאת החשיבות והנפיצות של העניין וכולנו על זה - - -      

סימון דוידסון: אל תגידו את זה יותר מידי, אחרי זה הוא לא ייתן לי ועדת משנה

יוסף טייב: קודם כול, קיבלת ועדת משנה

יוסף טייב:  לא רשמית, אבל קיבלת אותה

יוסף טייב:  בוועדה הזאת, כשיש אירוע חריג, כמו למשל, התאבדויות, יש גם ניהול אחרי כמה ימים

יוסף טייב:  זאת מדיניות הוועדה

איציק שמולי: אני מגיע לכאן מריענון למנהלי אירועים בספורט

איציק שמולי:  אנחנו עושים ריענון במקרים של בטיחות וביטחון

איציק שמולי:  הם בטח צופים בנו שם ועוברים על כל הפרמטרים שדיברנו פה

איציק שמולי:       בהיבט של המצלמות

איציק שמולי:  אנחנו בהיבטים של שדרוג המצלמות

איציק שמולי:  בחלק מהאצטדיונים יש לנו מצלמות עם יכולת גבוהה ואנחנו כן עובדים על ההיבטים של השדרוג

איציק שמולי:  אנחנו גם נקבע בתקן קווים של מצלמות שאנחנו רוצים שיהיו שם וזה יהיה תנאי הכרחי

איציק שמולי:       נכון להיום, אנחנו יכולים להכניס אנליטיקה של התנהגות

איציק שמולי:  היה עכשיו בהולנד אנליטיקה של התנהגות במצלמות

איציק שמולי:  הם עשו איזה פרויקט שאנחנו הולכים לראות אותו

איציק שמולי:  במקביל, כבר בטדי הכנסנו אנליטיקה של התנהגות

איציק שמולי:  מכניסים כל מיני כללים

איציק שמולי:  כשבן אדם עושה זריקה אתה מתביית עליו, אתה יכול לעקוב אחריו

איציק שמולי:  הנושא של הזיהוי - - -      

נאור שירי: תהיה לך בעיה

איציק שמולי: זה עובד בחלק מהדברים

איציק שמולי:  בנוסף, ההיבט של זיהוי הפנים ירד מפקודת המשטרה

איציק שמולי:  ההיבט של זיהוי פנים, מבחינת מה שאנחנו רואים בעולם ובהתפתחויות, זה יוצר שובר שוויון

איציק שמולי:  אז זה יעלה בדיונים הבאים ואני מקווה שהשר יבחן את הנושא הזה

איציק שמולי:       לגבי הנושא של המגנומטרים

איציק שמולי:  עשינו פיילוט שיכול לשקף פירוטכניקה

איציק שמולי:  אנחנו הולכים לקראת פיילוט תפעולי

איציק שמולי:  לא ניתן לעבור אותו

איציק שמולי:  אגב, אנחנו סוג של פיילוט עולמי בעניין הזה

איציק שמולי:  מסתכלים גם עלינו מבחינת העניין

סימון דוידסון: זה לא יעצור את האבוקות

סימון דוידסון:  יש להם טקטיקה אחרת

איציק שמולי: אני אומר לך שרוב האבוקות נכנסות על הגוף באיברים מוצנעים

איציק שמולי:  כאשר 550 איש נכנסים בקרוסלה, זמן הבידוק שלי הוא בין 2 ל-3 שניות

איציק שמולי:  סדרן שעושה סריקה על כל בן-אדם, בסוף אני לא מגיע לאיברים המוצנעים

אודי טנא: סליחה שאני מתפרץ לדברים שלך

אודי טנא:  את התיקים של הילדים אתם לא בודקים

אודי טנא:  סליחה שאני אומר את זה

אודי טנא:  זה הסדרנים

אודי טנא:  אני לא מאשים, אני רק אומר שתבדקו את התיקים

אודי טנא:  תבדקו את התיק של הבן שלי

אודי טנא:  ככה מכניסים את זה, אתם הורסים לי את החוויה

איציק שמולי: עכשיו אני מדבר על היבטים של שיקוף, שתהיה אפשרות של שיקוף של כבודה

איציק שמולי:  בליסבון ראינו שברגע שעשו בידוק פולשני שלנו אסור בארץ, היו עשרות אבוקות על רצפה שהם זרקו ולא היתה פירוטכניקה באותו מקום

סימון דוידסון: אז מה הבעיה עם המכשירים האלה? למה לא מציבים אותם?     

איציק שמולי: כרגע עשינו פיילוט תפעולי

איציק שמולי:  היו שם לא מעט דברים שצריך לשפר

איציק שמולי:  החברה הגרמנית משפרת

איציק שמולי:  אנחנו נעשה עוד פיילוט תפעולי בבלומפילד ואחרי זה נבדוק איך אנחנו מקדמים את זה

סימון דוידסון: זאת אומרת זה בתקציב 2025

איציק שמולי: אני מקווה

איציק שמולי:  אני דוחף את זה במלוא המרץ בהיבט הזה

איציק שמולי:       לגבי מה שאמרת, פירוטכניקה קרה היא מאושרת

איציק שמולי:  יש מחקר מ-2016 שעשו וופ"א ופיפ"א לגבי הפירוטכניקה

איציק שמולי:  לקחו את כל המומחים בעולם, הבינו שהפירוטכניקה מסוכנת ולא מתאימה לאצטדיונים

איציק שמולי:  פירוטכניקה מגיעה ל-2,600 מעלות, פולטת אשלגן וגופרית והיא מסכנת ומסרטנת, היא לא תהיה באצטדיונים

איציק שמולי:  מה שאפשר לעשות זה פירוטכניקה קרה

איציק שמולי:       ישבנו עם מנכ"ל מכבי חיפה ואנחנו מנסים לקדם איזה תהליך

איציק שמולי:  השאלה האם האוהדים יהיו בעניין הזה

איציק שמולי:  זאת אומרת, יש לנו אפשרות להביא מפעיל זיקוקים

איציק שמולי:  הוא ירים, צהוב, כחול, אדום, בקריאה שלך, תחת אישור של מפעיל זיקוקים, תחת אישור של המשרד הכלכלה

איציק שמולי:  אני מוכן לנסות את זה

איציק שמולי:       תדעו שבגרמניה ובהולנד לא מוכנים גם לפירוטכניקה קרה

איציק שמולי:  בארצות הברית היתה תקלה במשחק בייסבול וכמעט נשרף שם היציע

איציק שמולי:  אנחנו כן מוכנים לפירוטכניקה הקרה תחת התנאים שאמרנו

איציק שמולי:       אני מדבר על הנושא של בחינת הגדלת צווי הרחקה לבתי משפט

איציק שמולי:  אני יכול להרחיק ל-60 יום, ל-150 ול-180 יום

יוסף טייב: אבל בשביל זה אתה צריך לעצור את הבן אדם

יוסף טייב:  אני מבין שיש היום מצלמות אבל משרד המשפטים לא נותן לכם להשתמש בהן כדי להביא את הבן אדם

יוסף טייב:  מה עשינו?     

סימון דוידסון: הם לא יכולים להשתמש במאגר מידע

איציק שמולי: אני משתמש היום במצלמות לזמן אמת ואני משתמש לתחקור

איציק שמולי:  בזה אני רשאי להשתמש

איציק שמולי:  אבל אני לא יודע מי אתה

איציק שמולי:  ברגע שאני משתמש ורואה מישהו, מה אנחנו עושים? אני מתביית עליו, שם עליו כוח, מלווה אותו למחצית, תופס אותו ועוצר אותו, או שאני בא איתו חשבון אחרי שאני מזהה את האדם

איציק שמולי:  זה מה שאנחנו עושים נכון לעכשיו

איציק שמולי:       אבל בהיבטים של צווי הרחקה, באנגליה ובמקומות אחרים, יש עונשי מינימום לעבירות מסוימות

איציק שמולי:  אם זרקת אבוקה או רימון, תקבל 10 שנים הרחקה

איציק שמולי:  על הדברים האלה דיברנו בדיון ואני מקווה שתהיה חשיבה להיבטים מה בית משפט יכול לעשות בהיבטים של עונשי מינימום

איציק שמולי:       עניין הקנסות המנהליים עלו פה

איציק שמולי:  אנחנו עובדים על זה

איציק שמולי:  אנחנו עושים עבודת מטה על-מנת שבתחילת העונה נוכל לתת את ההיבטים של הקנסות

איציק שמולי:       כל הנושא של הגדרת עבודה מועדפת, אני אומר לכם שזה משהו שייקח אותנו למקומות אחרים, לטיוב של כוח העבודה האזרחי

איציק שמולי:  יש שוטרי מג"ב משוחררים שרוצים לעבוד

איציק שמולי:  יש יחידות קרביות

איציק שמולי:  אני יכול להקטין את ההכשרה של הסדרנים ולהכניס כוח איכותי

איציק שמולי:  הם לא יבואו אם זאת לא תהיה עבודה מועדפת

איציק שמולי:  לכן שלושת השרים אמרו שהם יעשו מאמץ ואם תוכלו, תירתמו גם לנושא הזה

איציק שמולי:       שלושת המשרדים נפגשים לעבודת המשך על תכנית אופרטיבית לעונה הבאה

איציק שמולי:  יש גם ועדה של מניעת אלימות בספורט של משרד התרבות בראשותו של דודי כהן המפכ"ל לשעבר

איציק שמולי:  גם דיברנו עם נציג היציע וכל מיני גורמים שם כדי שיקדמו בערוץ שלהם תהליכים שאנחנו יכולים להביא לידי ביטוי

איציק שמולי:       לגבי היבטים של פריצת קהל

איציק שמולי:  ב-2001 היה את האירוע של קריית אליעזר

איציק שמולי:  ב-2007, בית"ר נגד פתח-תקווה היה פריצה של קהל עם 50 פצועים, 2 קשה ו-2 בינוני

איציק שמולי:  זה אירוע שנגמר בנס

איציק שמולי:  ב-2008, שנה אחרי זה, גם בטדי, בית"ר מול הרצליה, גם פריצת קהל שנגמרה בנס

איציק שמולי:  אחרי זה עשו את התקנון של ההתאחדות לכדורגל

איציק שמולי:  אחרי זה היו כל הוועדות וב-2008 חוקק חוק איסור אלימות בספורט

איציק שמולי:  בסופו של דבר לקחו את תחומי האחריות

איציק שמולי:  זה קורה היום בכל העולם

איציק שמולי:  בכל העולם לא תראה משטרה שמנהלת את המשחק

איציק שמולי:  המשטרה מנהלת את המשחק אולי פעם אחת או פעמיים בשנה, אם זה משחק ברמה כזאת

איציק שמולי:  יש בארץ בערך 2,500 אירועי ספורט בשבוע

איציק שמולי:  יש בערך 1,100 משחקי כדורגל בכל הליגות

איציק שמולי:  קודם דיברו על ליגת הילדים וגם שם יש אלימות

נאור שירי: שם יש אלימות פי עשר

נאור שירי:  אין לך סדרן ולא כלום

איציק שמולי: אז עכשיו אנחנו מדברים על 1,700 משחקי כדורגל, 1,700 משחקי כדורסל, 450 משחקי כדור-יד וכדורעף ועוד כל מיני אירועי ספורט

איציק שמולי:  בכל העונה הזאת היו מעל 14,000 אירועים

איציק שמולי:  אז בתחומי האחריות, כל האירועים מנוהלים בניהול אזרחי

איציק שמולי:  אגב, רובם עוברים בצורה תרבותית בסדר, אבל באיזון בין אירוע איכותי ושלום הציבור, שלום הציבור גובר

איציק שמולי:  אנחנו עושים הערכות מצב לכל המשחקים

איציק שמולי:  ברגע שיש משחק שהנפיצות שלו והרגישות שלו היא כזאת שמצריכה את משטרת ישראל, אז אנחנו יכולים להחליט מראש שהפיקוד הוא של משטרת ישראל, או שמנהל האירוע מנהל ואני מחבק אותו מאחור

איציק שמולי:  אני נכנס אליו בשלב שאני חושב שהוא איבד שליטה

איציק שמולי:  אבל ראינו בהיבטים של פריצת קהל, בכל העולם יש תופעה כזאת

איציק שמולי:  אתה מכניס את כל השחקנים והשופטים למנהרה מהר מאוד ואתה גורם לקהל לרדת בבטחה

איציק שמולי:  אם השורה הראשונה תקרוס, תהיה לך קריסת קהל

איציק שמולי:       אגב, הדילמה היא גם האם אתה פורס שורות של שוטרים וסדרנים מולם? בסוף, ברגע שהם פורצים הם נתקלים בחסימה

איציק שמולי:  אגב, ב-2007 באסון שבו נפגעו 50 איש, היה סוג של בלימה בהתחלה

איציק שמולי:  זה עלה בהיבטים של התחקיר

איציק שמולי:  לכן, בכל ההיבט הזה אני חושב שאנחנו צריכים ללמוד יותר

איציק שמולי:  ברגע שהאירוע הופך לסכנה לשלום הציבור, הוא גובר על האירוע התרבותי

איציק שמולי:       אגב, עלה פה כל העניין של חינוך והסברה

איציק שמולי:  חייבים להיכנס לזה יותר חזק

איציק שמולי:  כל ההיבט של חינוך בבתי ספר, הרצאות, פרויקטים, פרסום

איציק שמולי:  אחרי זה לעבור לשלב של מניעה והרתעה ואחר-כך עוברים לשלב של אכיפה וענישה

נאור שירי: לפני שבועיים שחקנים הלכו מכות

נאור שירי:  אנחנו לא באירוע של חינוך

נאור שירי:  אין פה דוגמה

איציק שמולי: אני מסכים איתך

נאור שירי: שנים על גבי שנים שחקנים הולכים מכות פיצוצים, אז מה יגיד הקהל? הם מקור לדוגמה?     

איציק שמולי: אני מסכים איתך

איציק שמולי:  אני חושב שברגע שאנחנו נייצר ביחד כולם את כל השילוב הזה – אתה לא תראה תוצאות מיידיות, אולי לא במושב הזה וגם לא במושב הבא

נאור שירי:   בסדר, אבל זה מעל 10 שנים של מאמצים

איציק שמולי: בסדר

איציק שמולי:  אני אומר שבואו נקדם את התהליכים האלה

איציק שמולי:  אם נקדם את התהליכים האלה ולא נעביר אותם לוועדה הבאה, אז כנראה שזה מה שיקרה

איציק שמולי:       התייחסתי פה לתהליכים ולנושא מבחינת תחומי האחריות של בעלי התפקידים

איציק שמולי:  יש עוד משהו שאתם רוצים?     

יוסף טייב: שאלה אחת שלא התייחסתם אליה

יוסף טייב:  איך אנחנו מגיעים לאירוע כזה ויש אפס עצורים?     יש פה נציג של מחוז חוף

נאור שירי: אולי נעשה דיון המשך?     

יוסף טייב: יהיו כמה דיונים המשך

נאור שירי: אני עדיין מחכה לך על הפיקוח על המעונות

נאור שירי:  עוד לא התקינו תקנות

אבי עמר: מעצם העצימות והרגישות של האירוע מלכתחילה בוצע הליך סדור ברמה המחוזית שכלל אישורי תוכניות בכל הרמות עד לידי נוכחות של מפקד המחוז במשחק, זאת כדי להבין את סדר הגודל

אבי עמר:       סוף דבר, 670 סדרנים, 385 שוטרים והפיקוד

אבי עמר:  מפקד מרחב נמצא במהלך המשחק וזאת כדי שנוכל להמחיש לכולם מה היתה הרגישות על רקע הנושא הספורטיבי

אבי עמר:       לעניין העצורים, רק כדי לסבר את האוזן

אבי עמר:  אני לא יודע מה מקור הנתונים שניתנו לחברי הכנסת פה

אבי עמר:  סך הכול 17 עצורים היו במהלך המשחק

אבי עמר:  10 טרום המשחק, כולל אחזקה של אבוקות

אבי עמר:  לאחר מכן נעצרו עוד 7

אבי עמר:  מתוכם, חלקם הורחקו

אבי עמר:  5 הובאו להארכת מעצר

אבי עמר:  אני מניח שאת כתבי האישום נוכל לראות בהמשך במהלך הנושא של איסוף הראיות

אבי עמר:       יחד עם זאת, אנחנו אומרים שההחלטה של מפקד המחוז היתה החלטה ריאלית

אבי עמר:  התכלית בסוף היתה למנוע את האסון

אבי עמר:  זאת אומרת, שאם היינו באמת בולמים, היינו מקבלים אסון מירון 2 כי כולם היו נמחצים על הרמפה התחתונה

אבי עמר:  גם במהלך כל אירוע חרום, התכלית שלנו היא לפנות את כר הדשא כשטח פתוח ולשם בעצם אנחנו מורידים את הקהל

אבי עמר:  צריך לזכור שבאיזונים שבסופו של דבר רצינו לדאוג לשלום הציבור, אז ההחלטה המיידית היתה לחלץ את הנשיא

אבי עמר:  אני לא יודע מה הוזכר כאן קודם, אנחנו קיבלנו מחמאות מהיחידה לאבטחת אישים על החילוץ

אבי עמר:  השוטרים נתנו לו מעטפת והוא יצא החוצה, כולל השר מיקי זוהר

אבי עמר:       בנוסף לאמור לעיל, לקחנו בהתייחסות שהקהל יורד למטה וזאת למרות שהתרענו לפני כן דרך הכריזה

אבי עמר:  כשהבנו כשבסוף התכלית היא הבטיחות של הקהל ולא הטקס כמהות, לשם כיוונו וזה מה שהיה בפועל

אבי עמר:  כל מהלך האירוע הזה מתוחקר

אבי עמר:  אנחנו לא נתייחס פה להערות פרטניות אבל האירוע מתוחקר בתחקיר מבצעי בניהול המחוז

אבי עמר:  ההמלצות יגובשו לרמה הארצית אל מול ההתאחדות

אביעד לנצנר: תודה אדוני היושב-ראש

אביעד לנצנר:  אני עורך דין ומייצג את עמותת אוהדי בית"ר

אביעד לנצנר:  אני מאוד שמח לשמוע שיש איזה קונצנזוס כאן שצריך טיפול הוליסטי יותר, שבעצם מטפל בכל הבעיות בספורט הישראלי

אביעד לנצנר:  אבל בזמן שאנחנו כאן בעצם מדברים על נקודות שצריך לשפר אז יש בהתאחדות כבר מישהו שהחליט לפעול, עוד לפני שאנחנו בעצם יודעים מה הסיבה לאירוע הזאת

אביעד לנצנר:  זאת הודעת דוברות של ההתאחדות לפיה כתב אישום יוגש נגד בית"ר ירושלים

אביעד לנצנר:       אני סבור, אדוני היושב-ראש, שאם אנחנו באמת רוצים לטפל באירוע הזה כמו שצריך, לשפר את הספורט הישראלי, אז זאת לא הדרך, לסמן קודם את המטרה, שזה להפיל את בית"ר ירושלים ולהחליט שמגישים כתב אישום עוד לפני שיש ועדה

אביעד לנצנר:  זה קונצנזוס שהאירוע הזה דורש חקירה

אביעד לנצנר:  שמעון זוארץ בעצמו אומר יום אחרי האירוע שתוקם ועדת חקירה

אביעד לנצנר:  אז אני מתקשה להבין איך אמירה כזאת של יו"ר ההתאחדות, אנחנו רואים שיש מי שסבור שצריך להגיש כתב אישום נגד הקבוצה

אביעד לנצנר:       לאור ההצהרה שיוגש כתב אישום כנגד הקבוצה, אנחנו שוקלים עתירה מנהלית נגד ההתאחדות בנושא הזה ויתכן גם תביעה ייצוגית על הכרטיסים

אביעד לנצנר:  אנשים שקנו כרטיסים ולא זכו לממש אותם עקב ההתנהלות הזאת

אביעד לנצנר:  אני מקווה שהוועדה תביא מסקנות ברורות שבעצם יקדמו את הספורט הישראלי למקום בטוח יותר

אביעד לנצנר:  תודה אדוני

יוסף טייב: תודה רבה

יוסף טייב:  ברשותכם, אני רוצה לומר שהוועדה מצרה על התופעה הזאת שהולכת ומחמירה בספורט בכלל אבל בכדורגל בפרט

יוסף טייב:  החינוך כנגד תופעת האלימות הוא בראש סדר העדיפויות של הוועדה

יוסף טייב:       הוועדה מבקשת נתונים ממשטרת ישראל לגבי כמה אנשים היו במגרש בפועל? כמה אנשים היו על הדשא בתום המשחק וכמה אנשים נעצרו או נענשו בסופו של דבר? זאת כדי לתת לנו תמונה כללית ולהבין מה קרה באותו אירוע

יוסף טייב:       הוועדה אמנם מתכנסת בעקבות האירוע, אבל נושא הדיון הוא פחות מה קרה אלא מה באמת אנחנו לוקחים לעצמנו לעתיד

יוסף טייב:  איציק, אני חושב שהסברת את זה בצורה הכי טובה

יוסף טייב:  קודם כול, הכול מתחיל בחינוך

יוסף טייב:  כמו שאמרתי בתחילת הדיון, אם חברי כנסת לא יקפצו על שולחנות, אז צעירים וילדים לא יכנסו למגרשים

יוסף טייב:  אני חושב שהחינוך מתחיל מהבית הזה אבל זה לא מספיק

יוסף טייב:  צריך לפעול גם בתוך מערכת החינוך, בפורמלי ובבלתי פורמלי בנושא הזה

יוסף טייב:       הוועדה שמעה על היחידה שהוקמה על-ידי המשרד לביטחון לאומי, משרד המשפטים ומשרד התרבות והספורט לטיפול בתופעת האלימות בספורט

יוסף טייב:  הכנת תכנית אופרטיבית מתבקשת בדחיפות והוועדה מחזקת את היחידה בעבודה

יוסף טייב:  הוועדה תפעל לסייע, אני מבין שצריך גם תקציבים

יוסף טייב:  אני אעמוד בקשר עם שלושת השרים כדי לראות איך פותרים את הבעיה הזאת

יוסף טייב:       הוועדה שמעה מהמשרד לביטחון לאומי כי כוונה להכניס למערך האבטחה במגרשי הספורט כוח אדם איכותי

יוסף טייב:  בסוף, אנחנו צריכים אנשים שיפעלו בזמן אמת ולכן הוועדה מקבלת את ההמלצה של השר וגם של המשרד לביטחון לאומי ואת האפשרות להכניס את זה כעבודה מועדפת למשוחררי מג"ב, יוצאי יחידות קרביות ועוד

יוסף טייב:       הוועדה תקיים דיונים דחופים סביב תופעת האלימות בספורט בכלל ולגבי האלימות בכדורגל בפרט

יוסף טייב:  אני רוצה לומר שחבר הכנסת סימון דוידסון ינהל ועדת משנה

יוסף טייב:  עדיין לא הצבענו על זה אבל זה הכיוון בגלל החשיבות של הנושא

יוסף טייב:       הוועדה כוועדה תכנס גם דיונים דחופים סביב הנושא

יוסף טייב:  הנושא של האלימות אסור שהוא יעבור לסדר היום

יוסף טייב:  בסוף אוהדים לא נהנים, אנחנו הופכים להיות חברה אלימה

יוסף טייב:  כמו שאמרתי, החינוך חייב להתחיל בבית הספר וצריך להתחיל פה בבית הזה

יוסף טייב:  לפעמים יש גם אלימות מילולית של חברי כנסת כלפי חברי כנסת או כלפי משתתף בדיון שנכנס לדברי חברו

יוסף טייב:  לכן אני חושב שהנושא הוא ראשון במעלה

יוסף טייב:  הוא מטופל על ידי השר ועל-ידי המשרדים

יוסף טייב:       הישיבה נעולה